Вьетнамдаги сув тошқинларида 26 киши ҳалок бўлган, талафот қиймати 41 миллион долларни ташкил қилмоқда\n10:45 / 07.08.2017\nЎтган ҳафта давомида юз берган Вьетнамдаги сув тошқинлари оқибатида жами 26 киши ҳалок бўлган. Фавқулодда вазиятлар агентлиги маълум қилишича, ҳозиргача 41 миллион АҚШ доллари миқдоридаги зарар ҳисобланди.\nАгентлик душанба куни эълон қилган ҳисобот маълумотларида айтилишича, жабр кўрган фуқаролар яшаш ҳудудида 15 киши бедарак кетган. Сув тошқинлари асосан мамлакатнинг тўртта вилоятида юз берган бўлиб, айни гуруч ва мева етиштирилаётган фермаларга катта зарар етказди.\nМахсус гуруҳ аъзолари шу кунгача 200та уй бузилиб кетгани ва 400дан ортиғи зиён кўргани ҳақида гапирмоқда.\n"Биз йўл ва яшаш учун зарур бўлган инфратузилмаларни тез орада тиклаймиз, бунинг устида ҳукумат гуруҳи иш бошлаган", - дейди Табиий офатларни назорат ва бартараф этиш Марказий дирекцион қўмитасининг расмий вакили.\nЎзбекистоннинг жанубий вилоятларидаги сув тошқинлари бўйича расмий маълумот берилди


Семириш учун энг сара маслахатлар топлами - Tush tabiri mukamal sayt\nAuthor TushTabiri2 Reading 4 min Views 66 Published by 05.04.2019\n1. Кунга боқар писта\n2. Скумбрия фойдали тарафи:\n6. Мол гўшти\n7. Имбирни фойдали тарафлари\n8. Бодринг фойдали тарафи\n9. сутли шоколад\n11. кунжутли холва\n12. товуқ тухумини фойдали тарафлари\n13. Балғорини фойдаси\n14. Газсиз минераль сувни фойдаси\n15. Курка гўшти фойдаси\nҲоҳлайсизми спортсменларни қандай қилиб тўғри овқатланишни: Унда сиз хозироқ дўконга отланиш бошланг ва биз берган маслахатли озиқ – овқатларни рўйхатга олиб харид қилишга боринг.\nБиричидан пистада – протен бор. Иккинчидан, унда витамин Е, мухим бўлган организим учун. Бунда антиоксидни камайтиради. Машиқ давомидан кейин истемол қилсангиз унда кетган энергияни тиклайди. Пистани салатга хомлигида ёки қоғирилган холатда истемол қилиш ҳам мумкин.\nБалиқ, омега – 3 ёғли кислотага бой бўлиб. Жисмоний тарбия қилгандан сўнг организимда оқсиллар парчаланишни бошлайди. Шу вақтда сиз уйга бориб овқатлангунча сиздаги организим суслашади. Агар сиз жисмоний тарбия қилганигиздан сўнг хатто бутерброд истемол қилишга қарамасдан организимга етарли эмас. Балиқда эса омега 3 витамин бўлиб у организимга жуда катта фойдаси бор. Бир дона балиқда 74 мг витамин С, бўлиб у мушакларга куч бериб ва соғлом турмуш тарзига фойдаси жуда катта.\nКиви – мушаклар учун фойдали. Шуни билинки уч дона сариқ киви бир кунда инсон учун фойдаси бор\nАнанасни жисмоний машиқдан кейин истемол қилсангиз мушакларга фойдали. Кўпроқ машиқлардан сўнг мушакларда озгина оғриқ бўлиш мумкин. Сиздаги анансни концерланганни ҳам истемол қилишингиз мумкин. Оғриқлар ҳам сизда йўқолади.\nКофени истемол қилганда жисмоний машиқ давомида узайтириш хусусияти бор. Мушакда оғриқ ҳам камроқ бўлади. Кофе истемол қилган вақтда организимда қувват пайдо бўлади.\nМол гўшти таркибида аминокислотага бой. Бу мушакларга жуда керакли бўлиб ундаги оқсиллар айнан сизга керак бўлади.\nБу инсонга энг керакли маҳсулот бўлиб у организимни тинчлантириш ҳусусияти бор.Ундаги кучи соғлиқ учун аспирин дорисидан кам эмас. Оқатларни ҳазим бўлишга ҳам ёрдам берди. Уни миёрида истемол қилишни маслахат берамиз. Акис холда оқсил организимда кўпайиш мумкин.\nКўпчилик инсонлар бзъзида бодрингни пўчоғини артиб истемол қилишади. Шуни билиш керак бодринг пўчоғи таркибида фойдали элементлар бор. Шу сабабли бодрингни пўчоғи билан истемол қилиш фойдали.\nБиринчидан сизда ҳеч қанақасига мушакларни ўзингизда ўстира олмайсиз. Сизда суяклар мустахкам бўлиши учун кальций керак бўлади. Иккинчидан бутун сут таркибида (3,5% ёғ ) бор. Бу мушакларга ҳам фойдаси бор. Шоколадни ҳам фойдаси борлигини кўп бор эшитгандурсиз.\nГречка таркибида углеводларга бой. Ундаги аминокислота мушак учун фойдаси бор. Қўшимчасига организимни қувватлаштиради. яна шуни билингки хафтада бир уни истемол қилиш керак.\nКунжутли холва инсон учун фойдали тарафлари жуда кўп. Масалан унда оқсилга бой. Уни бир финжон кофе билан истемол қилсангиз ёқимли бўлади.\nТухумни таркибида оқсилга бой бўлиб витамин Д, инсон мушаклари учун фойдали. Шифокорлар бир ҳафта давомида 10 тадан ортиқ истемол қилиши организим учуе зарарлидур.\nБалғорида витамин С бўлиб организмига фойдаси бор. Юқорида айтиб ўтгандек мушакларни ўсишига балғори қалапир ранги қанчалар тўқ бўлса шунча фойдаси кўп.\nМушакни 80 % сувдан иборат,шу сабабли сувсиз ҳеч нарса қилиб бўлмйди. Организимда хатолик бўлмаслиги учун вақтида сув истемол қилиш керак. мушаклар ўсиши сувга боғлиқ.\nКурка гўштида тахминан 50 % оқсил 50 % фосфор бор бўлиб организим учун фойдали. Уни истемол қилганда миёрини билиш хам соғлиқ учун фойдали.\nТош тушда Тош. Агар тушингизда тош кўрсангиз, ўнгингизда\nТушда балик курса нима булади\nТушда балик курса нима булади ва кандай нарсаларга


Манба: Карелиядаги кўлда ҳалок бўлганлар сони 14 кишига етди\n22:22 / 19.06.2016\nҚутқарувчилар Карелиядаги Сямозеро кўлидаги фожиада бедарак йўқолган деб ҳисобланган 3 боланинг жасадини аниқлашди. Бу ҳақда ҳудудий шошилинч хизматларда ТАСС ахборот агентлиги маълум қилинди.\nТерговнинг дастлабки маълумотларига кўра, 18 июнда "Парк-Отель Сямозеро" болалар соғломлаштириш оромгоҳида ҳордиқ чиқараётган болалар Пряжин туманидаги сув ҳавзасида штормга тушиб қолишган. 3 та қайиқда 47 нафар бола ва 4 нафар ёши катта инструктор бўлган.\nҲалок бўлганлар сони 14 кишига етган, улардан фақатгина биригина катта ёшли одам. Барча ҳалок бўлганларнинг жасадлари сувдан чиқарилган.\nАйни вақтда тўнтарилиб кетган қайиқлардаги барчанинг тақдири ўрнатилган. 36 киши жабр кўрмаган. Улар қирғоққа ўзлари етиб олганлар. 11 нафар киши, жумладан 9 нафар бола қутқариб қолинган. Бедарак йўқолган деб ҳисобланган бир бола тирик топилган, у қайиқда бўлмаган.\nСямозеро кўлида ҳалок бўлган болаларнинг яқинлари уларнинг жасадларини зарурий текширувлар ўтказилгандан кейингина олишлари мумкин бўлади. Барча мутахассислар, тергов органлари воқеа жойида иш олиб бормоқда. Таъкидланишича, текширувлар энг қисқа вақт ичида ўтказилади.\nФожиа муносабати билан 20 июнь Карелияда мотам куни деб эълон қилинди.


АҚШ истиҳборотчиси: “Давлат тўнтарилиши – Туркиянинг қутулиши учун сўнгги чора” « Ўзбекистон Халқ Ҳаракати\nАҚШ истиҳборотчиси: “Давлат тўнтарилиши – Туркиянинг қутулиши учун сўнгги чора”\n17 July 2016 - 16:24\n“Ҳуррият” газетасининг муҳбири Толга Таниш, АҚШ ҳукуматининг узоқ вақт Туркиядаги давлат тўнтариши урунишини муваффақиятли бўлди деб ўйлаганини, шу сабабдан аниқ бир сўз билан воқеани изоҳлашдан қочганларини ёзди.\nШунингдек Таниш Эрдўғоннинг Олмониядан бошпана талаб қилгани ҳақидаги хабарлар ҳам АҚШ матбуотида пайдо бўлганини таъқидлаган.\nАмерика Қўшма Штатлари Қўшинининг собиқ истиҳборотчиси (разведкачиси), ҳозирда нафақада бўлган подполковник Ралф Петерснинг “Вазият жуда аниқ. Бу давлат тўнтариши Туркиянинг исломий диктаторликдан қутулиши учун сўнгги имкониятидир. Хатога йўл қўймаслигимиз лозим. Бу тўнтаришда иштирок қилаётганлар яхши одамлар”, деганини хотирлатган Таниш шундай давом қилди:\n“Шундай қилиб, ишнинг бошида, ҳатто Пентагондаги баъзи хизмат қилувчилар ҳам Америка ахборот воситаларига тўнтариш муваффақиятли бўлгани ҳақида асоссиз баёнотлар қилишган. Илк соталарда бири MSNBC билан мулоқот қилиб, Президент Тойип Эрдўғоннинг Олмониядан бошпана сўраганини айтган.”\nДавлат тўнтарилиши муваффақиятсиз якун топгач, оқшом Ташқи ишлар вазирлиги биносида бир Америкалик дипломатидан “Бу бошпана масаласини ким айтган” деб сўраганини айтган Таниш, дирломатнинг “Қатъиян, кимса бундай бир гап айтмаган, дея ҳимояланганини. Аммо мен ҳам MSNBC да ҳеч кимнинг бундай бир масалада ёлғон маълумот чиқармаслигини тушунтирдим”, деган.\nТаниш яна шундай давом этади:\n“Қолаверса, Америка ҳукуматининг вазиятга жавоби ҳам суст эди. Воқеадан хабар топганимдек жума оқшоми соат 23.22 да илк хабарни жўнатдим. “Тўнтариш уруниши” мавзуси билан. Ҳамда Оқ уй ёки Ташқи ишлар вазирлигига бир маълумот берилдими йўқми сўрадим. “Кузатаяпмиз” дедилар фақат. Нимани кутдилар билмадим, аммо дарҳол қарор қилмадилар. Бу вақтда Москвада бўлган Ташки ишлар вазири Жон Керрининг изоҳи ҳам бу борада етарли эмасди. У ҳам “тинчлик, барқарорлик ва давомийлик” деди ва бошқа фикр билдирмади.”


Интерьер дизайнидаги энг кенг тарқалган 5та хато | LifeHaq.uz\nДизайнерлар ҳар қандай хонадоннинг қиёфасини бузадиган асосий хатоларни санаб ўтдилар. Натижада ҳар иккинчи хонадонда учратиш мумкин бўлган буюмлар рўйхати ҳосил бўлди. Эҳтимол, улар сизда ҳам бордир.\n1. Нотўғри гилам\nБир йўла иккита муҳим ҳолат айнан гилам билан боғлиқ. Биринчидан, агар гап меҳмонхона ва бошқа умумий майдонлар ҳақида бораётган бўлса, уларда гилам асос сифатида хизмат қилади ва хонадаги барча мебелни сиғдириши керак. Диван ва бир-иккита курсини сиғдириш мумкин бўлмаган кичкина гиламча ноўрин кўринади.\nЯна бир хато ётоқхонага тааллуқли. Эслаб қолинг: гиламни каравотга кўндаланг эмас, перпендикуляр тарзда жойлаштириш керак.\nУ гўёки каравот остидан пайдо бўлиб, у билан бирга Т шаклидаги композияни ҳосил қилиши керак. Агар гилам шунчаки ён томонда ётган бўлса, интерьер ғалати кўринади.\nКейтлин Мюррей (Caitlin Murray), Black Lacquer Design компаниясининг асосичиси ва бош директори\n2. Кўриниб ётган эски-тускилар\n“Жавонлар ёки токчалар кўринишидаги очиқ сақлаш тизимини яратаётганда, у ерда нимадар туриши ҳақида ўйлаб кўринг. Зеро, бу хонанинг безаги бўлади”, – дейди Мюррей иккинчи машҳур хато борасида.\nБу хато қуйидагидан иборат: буюмларнинг электрик мослиги ва мантиқсиз тартибсизлик орасида катта фарқ мавжуд. Сиздаги очиқ жойларда иккинчи эмас, балки биринчи ҳолат бўлиши керак. Шу боис, аксессуарлар ўз ўрнини топганига ва яхлит, уйғун суратни яратаётганига ишонч ҳосил қилинг.\n3. Ўта ўхшаш мебель\nГарнитурлар даври ўтмишда қолди. Эндиликда, мебелнинг ўзаро мукаммал уйғунликда танланганлиги хонадон эгасининг ажойиб диди эмас, балки унда тасаввур йўқлигидан дарак беради. Шу боис, уйғун буюмларни каталогларга қолдиринг, уйингиз учун эса эгизакларга ўхшамаган мебелни танланг.\nЭнг яхши хоналар – маълум вақт давомида жиҳозланлангандек кўринадиганларидир.\nМакс Хамфри (Max Humphrey), интерьер дизайнери\n4. Ёруғлик кам\nЎтмиш гирдобига шўнғиган яна бир безатиш усули – хонага осилган ягона қандилдир. Албатта, қандилнинг бўлиши табиий, аммо унга қўшимча ёритиш ҳам бўлиши керак. У кўришни яхшилайди ва хонага жўшқинлик бағишлайди.\nДизайнер Холли Хики Мур (Holly Hickey Moore) юқоридаги чироқдан ташқари, торшерлар ва стол лампаларидан фойдаланишни маслаҳат қилади.\n5. Декор безакларининг йўқлиги\nСанъат ва декор буюмлари, ҳудди либосдаги аксессуарлар каби образни, мазкур ҳолатда эса хонанинг қиёфасини якунлайди.\nШунингдек, улар интерьернинг бошқа элементлари – мебель, гиламлар, телевизор ва уйингизда кўришни истаган ҳамма нарса каби муҳимдир.\nХолли Хики Мур, интерьер дизайнери\nАгар зерикарли ва қиёфасиз маконда яшаш истагида бўлмасангиз, унга ёрқин деталлар билан ишлов беринг: суратлар, постерлар, гулдонлар ёки шағамлар. Бу буюмлар ёрдамида хонадон бир зумда ўзига хосликка эга бўлиб, яна шинам кўриниш олади.\n09/11/2020 14:35:00 39 0 Манба: lifehacker.ru\nЗамонавий дунёда татуировка суратларини чизадиган усталар орасида рассомлар ҳам кам эмас. Хусусан, татуировкачи Хонгдэмн


17:20 / 27.03.2017 1636 pdf Ўқиш режими + -\nАллоҳ таоло Қуръони Каримнинг Ҳужурот сурасида шундай марҳамат қилади:\n«Билингларки, ичингизда Аллоҳнинг Расули бордир» (7оят).\nУшбу ояти карима одатда саҳобалар жамоасига хитоб ўлароқ тушунилади. Ҳа, бу оятда аввало Расулуллоҳ соллаллоҳу алайҳи васалламнинг ҳаётлик пайтлари, саҳобалар орасида юрган даврлари назарда тутилган. Шу билан бирга, маънавий жиҳатдан бу хитоб то қиёматга қадар ўз маъносини йўқотмайди.\nРасулуллоҳ соллаллоҳу алайҳи васаллам жисман орамизда бўлмасаларда, маънан биз билан биргалар. «Қандай қилиб?» дейсизми? У зот келтирган рисолатлари билан орамизда яшамоқдалар. Зеро, у зотнинг пайғамбарликлари жисмларида эмас, келтирган рисолатларида ўз ифодасини топган. Бу рисолатнинг қиёматга қадар барҳаётлиги эса Роббулоламин тарафидан кафолатлангандир.\n«Албатта, Зикрни Биз нозил қилдик ва, албатта, уни Ўзимиз муҳофаза қиламиз» (9оят).\nКўпчилик оятдаги «зикр»ни Қуръони Карим деб тафсир қилади. Бу ҳам тўғри, албатта. Аммо бу ерда «Қуръон» дейилмай, «зикр» (эслатма) сўзи қўлланишида янада кенгроқ маъно бор. Муфассир уламоларимиз айтадиларки, ушбу оятда «зикр» сўзи Қуръонни ҳам, Суннатни ҳам ўз ичига олади. Қуръоннинг сақланиши лафз ва маъноси билан, Суннатнинг муҳофазаси эса унинг маъномазмуни сақланишида ифода топади. Зеро, Суннат ҳам маъноси жиҳатидан ваҳийдир, у ҳам эслатмадир, Исломнинг бир қисмидир, бинобарин, диннинг барҳаётлиги учун унинг ҳам муҳофазаси лозимдир. Шунинг учун ҳам Расулуллоҳ соллаллоҳу алайҳи васаллам ўз васияталарида: «Сизларга икки нарсани қолдириб кетмоқдаман. Модомики уларни маҳкам тутар экансиз, ҳаргиз адашмассиз. Булар – Қуръон ва менинг Суннатимдир», деб, ушбу икки илоҳий манбани биргаликда келтирганлар.\nМазкур илоҳий кафолат воқеликда ўз тасдиғини топди. Қуръони Каримнинг ҳар бир сўзи мутавотир даражада нақл қилиниб, бугунгача ҳеч бир ўзгаришсиз, Расулуллоҳ соллаллоҳу алайҳи васалламнинг тилларида қандай тиловат қилинган бўлса, худди шундай янграмоқда. Суннат ҳам мазмунан софлигича сақланиб келмоқда. Бунинг учун Аллоҳ Ўзи сайлаган бандаларини ўша илоҳий ироданинг ижроси учун камарбаста қилиб қўйди. Уламоларимиз, қориларимиз, муҳаддисларимиз бу икки манбани кўз қорачиғидек асраб-авайлаб, бизгача соф ҳолида етиб келишида беминнат ва бемисл хизмат қилиб келдилар ва келмоқдалар. Қуръон ҳам, Суннат ҳам ўша саодат асридагидек, саҳобаларнинг таъбири билан айтганда, «янги узилган мевадек тароватли» ҳолида қўлимизда турибди. Бунга шакшубҳа йўқ. Бу ҳам бўлса, Ислом умматининг бахти ва фахридир, шу билан бирга, бу улкан масъулият ҳамдир.\nАллоҳ Қуръон ва Суннатнинг муҳофазасини таъминлаш билан аввало Ислом уммати зиммасида, қолаверса, бутун инсоният узра ҳужжат қоим қилишни ирода этади. Ушбу ўзгармас илоҳий Калом – Қуръони Каримнинг Муҳаммад соллаллоҳу алайҳи васалламнинг чин пайғамбар эканини тасдиқловчи мўъжиза қилиб берилиши ҳам ушбу ҳужжатни қувватловчи омил ҳисобланади. Буларнинг барчаси Аллоҳнинг Расули Муҳаммад соллаллоҳу алайҳи васалламнинг маънан барҳаётликларини таъминлайди. Ушбу илоҳий манбаларнинг бошқа тилларга ҳам таржима қилиниши эса бу илоҳий рисолатнинг оламийлигини рўёбга чиқаришга хизмат қилади. Шу эътибордан бугунги кунда юртимизда диний манбаларни таржима ва шарҳ қилиш борасида амалга оширилаётган ишлар катта аҳамиятга эгадир.\nБугунги воқеликка назар солинса, Қуръон ва ҳадисни таржима қилиш диний зарурат, ҳаётий эҳтиёж экани ҳар бир оқил учун кундек равшан бўлади. Айримлар ўйлагандек, Қуръон ва ҳадислар таржима қилиб бўлмайдиган, ноаниқ матнлар эмас, чунки Қуръон ҳам, Суннат ҳам инсонлар тушуна оладиган тилда ворид бўлган. Шунинг учун Аллоҳ таоло бир қанча оятларда Қуръонни «Китабун мубийн» – «Равшан, очиқойдин китоб» деб таърифлайди. Уни одамлар тушунмайдиган тилсим қилиб нозил қилиш эса мантиқсиз иш бўлур эди. Расулуллоҳ соллаллоҳу алайҳи васалламнинг ҳадислари ҳам сермазмун бўлиш билан бирга, содда, халқчил, деҳқон ҳам, чўпон ҳам, олим ҳам тушуна оладиган тилда эди. Бу икки манбадан шаръий ҳукм олишда ижтиҳод даражасидаги тахассус талаб этилиши эса бошқа масала. Шу билан бирга, бу муаммо ҳам таржима ва тафсир қилишда буюк мужтаҳидларимиз берган хулосаларни баён қилиш билан ҳал бўлади. Бошқа гапларга ҳожат йўқ. Ҳозирда хусусан бизда нашр этилаётган диний адабиётларда мазкур талаб жуда яхши йўлга қўйилгани қувонарли ҳолдир.\nТаржима ўзи нима? Таржима – бир тилдаги маънони бошқа тилда ифодалашдир. Қуръони Карим оятларининг маъносини ҳамда ҳадисларни таржима қилиш Расулуллоҳ соллаллоҳу алайҳи васалламнинг даврларидан бошланган. Оятҳадисларнинг биринчи таржимонлари саҳобалар бўлишган. Ислом динининг бутун инсониятга тегишлилиги шуни тақозо қилган. Бугунги кунда бу эҳтиёж ҳар қачонгидан ҳам ёрқинроқ намоён бўлмоқда. Бунга фаразий мисол ҳам келтириш мумкин.\nТасаввур қилинг, Расулуллоҳ соллаллоҳу алайҳи васаллам ҳаётлар. Муборак масжидларида одамларни қабул қилмоқдалар. Атрофжавонибдан мўминмусулмонлар у зотни зиёрат қилиб, суҳбатларидан баҳраманд бўлишмоқда. Сиз нима қиласиз? «Яхши, у зотга мендан ҳам салом айтиб қўйинглар», деб ўтираверасизми ёки ҳузурларига ошиқасизми? Ҳа, у зот томон интиқасиз, чунки қалбида у зот алайҳиссаломга заррача муҳаббати бор одам шундай қилиши аниқ. Сиз ҳам иймонингиз ва муҳаббатингиз тақозоси билан Мадина шаҳрига, Расулуллоҳ соллаллоҳу алайҳи васалламнинг ҳузурларига кириб бордингиз. У зотнинг муборак тилларида янграётган Қуръон оятлари ва сермазмун ҳадислари қулоғингизча чалиниб турибди. Аммо оятлар ҳам, ҳадислар ҳам араб тилида экан, сиз эса ҳеч нимани тушунмаяпсиз. Уларда икки дунё саодатини кафолатловчи маънолар мужассамлигини билиб турибсиз, аммо тушуна олмаяпсиз. Бунинг устига, айтилаётган сўзлар илоҳий йўл-йўриқлар, кўрсатмалар бўлиб, сизга ҳам тегишли экани таъкидланмоқда. Нима қиласиз? Индамай ўтирибўтириб, қайтаверасизми ёки айтилаётган гапларнинг маъносини тушунтириб берадиган киши излайсизми? Ҳа, ўлманг... Дарров ўнгачапга қараб, ўзингизга ёрдам берадиган одам қидирасиз, чунки Аллоҳнинг Расули сизга сўзламоқдалар. Қарасангиз, ёнингизда Қуръон ва Суннат тилини тушунадиган бир ўзбек қардошингиз ўтирибди. У бу ерда янграётган илоҳий ўгитларни тушунмоқда. Сиз шунда нима қиласиз? Гунг бўлиб ўтираверасизми ёки ундан Расулуллоҳ соллаллоҳу алайҳи васаллам нима деяётганларини айтиб беришини илтимос қиласизми? Ҳа, беихтиёр сиз шу илтимосни қилишингиз аниқ. Шунда у сизга у зот алайҳиссаломнинг гапларини баҳолиқудрат таржима қилиб, изоҳлаб беради. Расулуллоҳ соллаллоҳу алайҳи васалламнинг сўзларини тушуниб, қалбингиз илоҳий нурга тўлади, динингизни анчамунча англаб оласиз. Кўзда ёш билан Аллоҳга ҳамдлар айтасиз ва бояги қардошингизга ташаккурлар изҳор этасиз. Бугунги кунда Қуръон ва ҳадисни таржима қилиш ҳам худди шунинг ўзгинасидир.\nУламолар имом Термизийнинг «Сунан»лари ҳақида: «Кимнинг уйида шу китоб бўлса, у уйда Расулуллоҳ соллаллоҳу алайҳи васаллам сўзлаб тургандекдир», дейишади. Аслида бу гапни барча саҳиҳ ҳадис тўпламлари ва уларнинг таржималари ҳақида ҳам айтиш мумкин.\nКитоб расталарида ҳадис асарларини кўрганда беэътибор бўлманг! Чунки у ерда Расулуллоҳ соллаллоҳу алайҳи васаллам сўзламоқдалар! Уйингиздаги китоб жавонда, мисол учун, «Ҳадис ва Ҳаёт», «Олтин силсила», «Риёзуссолиҳин» китоблари турибди. Уларнинг олдидан бепарво ўтиб кетаверманг, уларни қўлга олиб, ўқишга ҳаракат қилинг, чунки у ерда Расулуллоҳ соллаллоҳу алайҳи васаллам сўзламоқдалар! Масжидга кирсангиз, ҳадис асарлари териб қўйилибди, фурсатни ғанимат билинг: Расулуллоҳ соллаллоҳу алайҳи васалламнинг суҳбатларига ошиқинг! Кимдир ҳадис китобларидан сўзлаётган бўлса, дарҳол қулоқ тутиб, уни дилдан тингланг! Чунки унда Расулуллоҳ соллаллоҳу алайҳи васалламнинг сўзлари янграмоқда! Бу китоблар аслида имом Бухорий, имом Муслим ёки бошқа уламоларнинг ижоди эмас, балки Расулуллоҳ соллаллоҳу алайҳи васалламнинг асарларидир, илоҳий йўриқлардир. Зотан, Расулуллоҳ соллаллоҳу алайҳи васаллам ушбу асарлари билан орамизда барҳаётдирлар.\nБир ҳадиси шарифда «Ким Робби билан сўзлашишни истаса, Қуръон ўқисин!» дейилади (Дайламий ривояти). Дарҳақиқат, бирор асарни ўқиган киши унинг муаллифи билан гаплашгандек бўлади. Шунга кўра айтиш мумкинки, «Расулуллоҳ соллаллоҳу алайҳи васаллам билан сўзлашишни истайсизми? Марҳмат, ҳадис ўқинг!»\nСаҳобларга ҳавас қиламиз, «Қандай бахтли инсонлара! Аллоҳ суйган одамлар экан, Расулуллоҳ соллаллоҳу алайҳи васалламнинг суҳбатларида бўлишган», деймиз. Тўғри, саҳобалик улуғ мақом, энди саҳоба бўлишнинг иложи йўқ, аммо сизда Расулуллоҳ соллаллоҳу алайҳи васалламнинг суҳбатларидан баҳраманд бўлиш имконияти бор. «Қандай қилиб?» дейсизми? Расулуллоҳ соллаллоҳу алайҳи васалламнинг ҳадисларини ўқиб. Ҳа, у зотнинг ҳадисларини ўқиган киши у зот билан суҳбатлашган бўлади.\nҲар куни ошнаоғайнилар, ҳамкасблар билан учрашиб, улар билан гаплашасиз. Яна кимларнингдир суҳбатига интиласиз. Акаука, қариндошуруғ, қўниқўшни, меҳмонизмонлар билан гурунглашасиз. Аммо Расулуллоҳ соллаллоҳу алайҳи васалламнинг суҳбатларига бир дам қулоқ тутишга вақт топа олмайсиз: кунлар, ойлар ўтади, китоб токчасидаги ҳадис китобларингизнинг қати бузилмайди.\nБугунги кунда жаҳон халқлари қатори бизда ҳам диниймаърифий адабиётга қизиқиш ортган. Диний адабиётларни нашр қилишга бўлган эътибор ва имкониятлар шарофатидан муқаддас динимизнинг асл манбаларини, улуғ аждодларимизнинг улкан маънавий меросини ўрганишга муяссар бўлиб турибмиз. Аллоҳга шукрлар бўлсинки, халқимизнинг китоб токчалари астасекин ана шундай дурдона асарлар билан тўлиб бормоқда. Уйларни китоблар билан безаш анча оммалашиб қолди. Бироқ, кўпинча асарлар шу безаклигича қолиб кетаётгани кузатилмоқда. Бирбиридан қимматли, гўзал китобларни териб, тахлаб қўйяпмиз, ҳар гал уларга кўзимиз тушганда кўзларимиз қувнаб, бир «семириб» оламиз, аммо асл мақсадга – уларни ўқиб, фарзандларга ўргатишга келганда оқсаб қолаётгандекмиз.\nСобиқ иттифоқ пайтида саноқлигина, асосан, аҳли илм хонадонлардагина диний адабиётлар топиларди, шунда ҳам, уларнинг сони нари борса бешолтита бўларди. Улар ҳам кўпинча енгил рисола ёки қиссалардан иборат бўларди. Ўшани ҳам боболармиз, момоларимиз кўз қорачиғидек авайлаб, духоба жилдларда асраб, бировнинг қўлига бермай, ўзи ўқиб, фарзандларига ўқитар эди. Халқимиз диний илмга зор, ташна бўлиб, ўзини ҳар қаёққа уришга мажбур бўлиб қолган эди. Юртимиз мустақилликка эришгач, бу борада яқин тарихимизда кузатилмаган ажойиб ишлар амалга оширилмоқда. Бу жуда ҳам улкан неъмат, унинг шукрини қилиш, қадрига етиш лозим. Бу эса улардан унумли фойдаланиш билан тугал рўёбга чиқади.\nСаҳобаи киромлар ва салафи солиҳларимизнинг улуғлиги, саодати шунда эдики, улар Расулуллоҳ соллаллоҳу алайҳи васалламдан содир бўлган бирор сўз ё амалга бефарқ бўлмаганлар, ҳар бирини бемисл қунт билан ўрганиб борганлар. Умар розияллоҳу анҳу оятҳадисларни бехабар ўтказиб юбормайин деб, бир ансорий қўшиниси билан Набий соллаллоҳу алайҳи васалламнинг ҳузурларида бўлишга бир кундан навбат қилиб олган эди. Абу Ҳурайра розияллоҳу анҳу каби айрим саҳобалар қорни тўяр-тўймас, Расулуллоҳ соллаллоҳу алайҳи васалламнинг ҳузурларига шошарди. Уқба ибн Ҳорис розияллоҳу анҳу Расулуллоҳ соллаллоҳу алайҳи васалламдан биргина шаръий ҳукмни аниқлаш учун Маккадан Мадинага сафар қилган эди. Расулуллоҳ соллаллоҳу алайҳи васалламнинг оғизларидан чиққан ҳар бир сўз яшин тезлигида Мадинадаги ҳар бир мусулмон хонадонига кириб борар ва шу ондан ўз таъсирини кўрсатар эди. Саҳобалар ўз ҳаётларидаги ҳар бир каттаюкичик масалада Расулуллоҳ соллаллоҳу алайҳи васалламдан маслаҳат сўрар, аввал шу ишнинг шаръий ҳукмини аниқлаб олиб, кейин шунга кўра ҳаракатга тушишар эди. Зеро, улар Расулуллоҳ соллаллоҳу алайҳи васалламнинг ҳар бир сўзлари илоҳий ваҳий билан йўғрилганини, у зотнинг оғизларидан чиқаётган ҳар бир ҳадис самовий асосга эга эканини чуқур англаган, бу ҳақиқатни чин юракдан туйган эдилар. Улар «Билингларки, ичингизда Аллоҳнинг Расули бордир» деган илоҳий хитобни уйғоқ қалб билан қабул қилган, бутун вужудлари билан ҳис этган эдилар.\nРасулуллоҳ соллаллоҳу алайҳи васалламнинг вафотларидан кейин ҳам саҳобаи киромларнинг ҳадис ўрганишга бўлган иштиёқлари сусайгани йўқ. Абу Айюб Ансорий розияллоҳу анҳу, Жобир розияллоҳу анҳу каби зотлар Уқба ибн Омир розияллоҳу анҳудан биргина ҳадисни ўрганиш учун Мадинадан Мисрга келишар эди. Бу анъана кейинги мусулмон авлодларида ҳам намунали даражада давом этди.\nШуъба раҳматуллоҳи алайҳи бир куни Куфада ҳадис айта туриб, ўзидан ҳадис ўрганаётган кишига: «Мен буни сенга шундоққина айтиб бермоқдаман. Аммо одамлар бундан оз нарса учун ҳам Мадинага сафар қилишар эди», деган эди. Саъид ибн Мусайяб ҳам: «Мен бир ҳадис учун бир неча кечакундузлик масофага сафар қилар эдим», деган эди.\nИмом Бухорий, имом Муслим, имом Термизий каби муҳаддисларимиз бутун умрларини ҳадис жамлашга ва уларни саралашга бағишладилар. Уларнинг меҳнатлари, илмий ҳаракатларининг самараси ўлароқ бизлар орадан салкам бир ярим минг йил ўтишига қарамай, ҳадиси шарифларни асл ҳолида ўрганишга муваффақ бўлиб турибмиз. Гўё Расулуллоҳ соллаллоҳу алайҳи васаллам ичимизда барҳаётдирлар. Буларнинг барчаси, юқорида таъкидланганидек, илоҳий неъмат ва Аллоҳнинг устимиздаги ҳужжатидир.\nҲадисларни ўрганиш ҳар бир мусулмонга фарз бўлиш билан бирга, кўплаб манфаатлар гаровидир. Ҳадис ўрганган киши жумладан қуйидаги ютуқларга эга бўлади:\n1. Юқорида айтилганидек, бевосита Расулуллоҳ соллаллоҳу алайҳи васаллам билан суҳбатлашгандек бўлади.\n2. Расулуллоҳ соллаллоҳу алайҳи васалламнинг замоналарига, асри саодатга сайр қилади. У зот алайҳиссалом ва саҳобалар билан яқиндан танишади.\n3. Иймони зиёда бўлиб, мустаҳкамланади, Аллоҳ ва Расулига муҳаббати ортади. Расулуллоҳ соллаллоҳу алайҳи васалламнинг ҳаётлари, таълимотларини ўрганган сари ҳар қандай инсофли ва ақлли одам у зотга иймон келтиришга мажбур бўлади, буюкликлари олдида тиз чўкади ва у зотни севиб қолади.\n4. Ислом динининг тараққиёт босқичларини, биринчи мусулмон авлоднинг ҳаётини ўрганади. Исломнинг асл суратини кўз ўнгида гавдалантира олади.\n5. Фиқҳий ҳукм ва хилофларни осон англайдиган бўлади ҳамда фиқҳий мазҳабларнинг заруратини чуқарроқ англаб етади. Баъзи кишилар ҳадисларни ўрганиш бемазҳабликни келтириб чиқаради, деб ўйлаб қолган. Бунга ҳадисни суиистеъмол қилганлар ҳам сабаб бўлган. Аслида эса ҳадисларни тўғри равишда ўрганиш мазҳабнинг аҳамиятини теран англашга ёрдам беради ва мазҳабдаги фатволарнинг асл чашмасини топиб, шу асосда амал қилишга йўллаш орқали ўзгача руҳий ҳаловат, иймоний қувват бахш этади.\nШу ўринда бир гапни таъкидлаш жоиз. Ҳадислар ичида оддий ўқувчи шаръий ҳукм олиши эҳтимоли бор бўлган ҳадислар жуда ҳам кам. Улардан фиқҳий мазҳаблар турлича қабул қилганлари унданда кам, саноқлигина. Аксар ҳадислар эса барча мужтаҳидлар бир хил тушунган, ақида, ахлоқ ва бошқа мавзуларда бўлиб, фиқҳий мазҳабларнинг уларга деярли алоқаси йўқ. Энди бояги саноқлигина ҳадисларни рўкач қилиб, ҳадисни фиқҳга қарамақарши қўйиш эса жуда ҳам оғир хатодир. Бу аслида оддий ҳақиқат. Зеро, буюк мужтаҳидлар даврларида ҳам, кейинги асрларда ҳам ҳадис билан фиқҳ илми ёнмаён олиб борилган ва ҳозир ҳам кўп жойларда шундай. Мана шу энг тўғри йўл. Зотан, ҳадисларсиз Исломни тасаввур қилиб бўлмайди, фиқҳсиз эса айрим ҳадисларни тўғри, атрофлича тушуниш имкони йўқ.\n6. Расулуллоҳ соллаллоҳу алайҳи васалламнинг сўзлаш услубларини, лаҳжаларини, тутумларини билиш орқали у зотга ёлғондан нисбат берилган сўз ва хабарларни осон ажратадиган бўлади.\nКиши бировнинг гапини тинглаган сари, уни таниган сари у ҳақдаги тасаввури бойиб, керакли хулосаларни чиқариб боради. Расулуллоҳ соллаллоҳу алайҳи васалламнинг ҳадисларини ўрганган сари у зотни яхшироқ таниб борилади, у зотнинг сўзлаш услублари ва тасарруфлари ҳам таниш бўлиб қолади, натижада кишида мавзуъ – тўқима ҳадисларни фарқлаш, соф Исломни англаш малакаси ортиб боради.\nҲадис илми тарихини ўрганар эканмиз, асрлар оша гуллабяшнаб келган бу илм сўнги асрларда бутун Ислом оламида турғун бўлиб қолиб, таназзулга юз тутганига гувоҳ бўламиз. Айни шу даврлардан бошлаб мусулмонлар ҳар тарафлама таназзулга кетганлар. Охир оқибат деярли барча Ислом юртлари бошқаларнинг мустамлакасига айланди. Бу тарихий ҳақиқат, тан олишга мажбурмиз. Ўтган асрнинг ўрталарига келибгина ҳадис илми қайта жонланди ва мусулон умматининг яна тараққиёт сари юксалишида асосий ўринни эгаллаб келмоқда.\nҚуръон ва Суннатни ўрганиш, уларнинг илмий таржималарини ўқиш Исломни ўрганишдир, динни тўғри англаш гаровидир. Бу икки илоҳий манба Ислом динининг асл сарчашмаларидир, улардан бебаҳралик соф исломий билимдан маҳрумликдир.\nХулоса қилиб айтганда, ҳадисларни ўрганиш илммаърифатни оширади, дунёқарашни кенгайтиради. Диний маърифат зиёда бўлган сари турли ихтилофлар, келишмовчиликлар барҳам топиб бораверади, тушунмовчиликлар бартараф бўлади. Шунинг учун ҳам улуғ уламоларимиз, муҳаддис имомларимиз ҳадисларни жамлашга, уларни чуқур ўрганиб, бошқаларга ҳам ўргатишга, келгуси авлодларга соф ҳолида етказишга катта аҳамият берганлар. Шунинг учун ҳам улар бутун умрларини шу хизматга бағишлаб, юрт кезиб, денгиз ошиб, илоҳий армуғон бўлмиш ҳадисларни жамлаб, саралаб, бутун Ислом уммати учун тайёр қўлланма қилиб қолдириб кетганлар. Уларнинг ана шундай бемисл меҳнатлари эвазига вужудга келган бу нодир асарларни ўрганмаслик уларнинг хизматларини писанда қилмаслик ҳам бўлади. Улар ҳамма ишни қойиллатиб охирига етказиб қўйишган. Биздан талаб қилинадиган нарса – ўша асарларни қунт билан ўрганиб, уларга ихлос билан амал қилиб боришдир. Аллоҳ таолодан бу йўлда бизга Ўзи мададкор бўлишини сўраймиз.\n17:19 / 27.03.2017 6293\n17:21 / 27.03.2017 1898\nИслом динидаги ибодатлар маълум бир амаллар билан чекланиб қолмасдан балки ижтимоий манфаати бор бўлган ҳар қандай ишни Ислом, модомики яхшилик қилгувчи киши давоми...\n1821 13:51 / 24.03.2017\n3432 17:22 / 27.03.2017\n4291 21:46 / 21.04.2017\n1768 09:17 / 24.03.2017


Ғийбат ёмон иллат\n«Ғийбат» нинг луғатий маъноси бир нарсанинг кўздан тўсилишидир. Аллоҳ таолло мўмин-мусулмон бандаларини ғийбат қилишликдан қайтарган ва бу тўғрисида Қуръони каримнинг бир неча ояти карималар баён этилган.\nШу ояти карималаридан бирида Аллоҳ таолло:\n« Баъзиларингиз баъзиларингизни ғийбат қилмасин. Сизлардан бирорталарингиз ўзининг ўлган биродарининг гўштини ейишни яхши кўрурми ? Ҳа , ёмон кўрасизлар. Аллоҳдан қўрқинглар! Албатта, Аллоҳ Таввобдир. Раҳиймдир », деб келтирган (« Ҳужурот » сураси, 12-оят ).\nҒийбатнинг ҳаром, гуноҳи кабиралардан эканини Пайғамбаримиз Расулуллоҳ ҳам кўплаб ҳадисларда таъкидлаб ўтганлар. Аллоҳ таолло юқорида келтириб ўтган ояти карималарида бировни ғийбат қилишни ўша ғийбат қилинган шахсни ўлганидан сўнг унинг гўштини ейиш билан баробар қилмоқда. Набий соллаллоҳу алайҳи васаллам ўз ҳадисларидан бирида:\n«Эй тили билан иймон келтириб, дилида иймон келтирмаганлар, мусилмонларни ғийбат қилманг ва уларнинг камчиликларини қидирманг. Кимки уларнинг камчилигини қидирса, Аллоҳ таоло ўша одамнинг камчилигини қидиради. Аллоҳ кимнинг камчилигини қидирса, уни уйидан шарманда бўлган ҳолатда чиқаради»,деганлар.\nАллоҳ таоло ғийбатчиларни бу дунёда хам, оҳиратда хам жазосиз қўймайди.\nШундай экан мўмин-мусулмонлар ғийбатдан сақланибгина қолмай балки бошқа ғийбатчиларни инсофга чақириб ғийбатга йўл қўймасликлари жудаям яхши бўлар эди. Имом Аҳмад ривоят қилган гўзал ҳадислардан бирида Пайғамбар алайҳиссалом:\nКимки бир мўминни ғийбатчи мунофиқдан ҳимоя қилса, қиёмат куни Аллоҳ таоло унинг гўштини дўзах ўтидан ҳимоя қилувчи фаришта юборади. Кимки бир мўминни сўкмоқчи бўлиб, уни ғийбат қилса, Аллоҳ таоло уни гапидан қайтмагунича жаҳаннам кўприги устида ушлаб туради », деганлар. Ғийбатчилик шунчалар ёмон нарса эканки, агар у денгизга аралаштирилса, денгизнинг суви қорайиб сасиб кетар экан.\nБир одам ҳақида ғийбатдан сақланиш эса бу дунёдаги жудаям кўп бойликларига етишганидан кўра яхшироқ экан.\nЯна бир қанча ҳадисларда келтиришича:\n«Ким бир мусулмон киши (ни ғийбат қилиш) туфайли бирор нарса еса, албатта, Аллоҳ уни жаҳаннамдан ўшанча едиради.\n«Ким бир мусулмон киши (ни ғийбат қилиш) туфайли бирор нарса кийса, албатта, Аллоҳ унга жаҳаннамдан ўшанча нарса кийдиради.\n«Ким бир киши учун сумъа ва риё қилса, албатта, Аллоҳ уни қиёмат куни сумъаси ва риёси учун шарманда қилади ».дейилган.\nКелинг азизлар бизлар хам бу иллатдан йироқроқ бўлайлик.\nАллоҳ таоло барчамизни бундай иллатлардан ўзи асрасин.\nХўжаобод туман “Еттичинор”ва “Мустахкам” масжиди имом хатиблари: М. Қосимов, С. Арипов\n/ Ғийбат ёмон иллат


Маълумки, давлатимиз раҳбарининг 2018 йилдаги фармонлари билан “Обод қишлоқ” ва “Обод маҳалла” дастурлари қабул қилинган эди. Ушбу дастурлар доирасида 5 миллионга яқин юртдошимиз яшайдиган 1 минг 200 та маҳалла ва қишлоқдаги шароитлар яхшиланди. Лекин ўтган йили коронавирус пандемияси туфайли бу борадаги ишлар вақтинча тўхтатилган эди.\nБугунги кунда юртимизда шароити оғир бўлган 796 та қишлоқ ва шаҳарларда 188 та маҳалла мавжуд. 4 мингдан зиёд маҳалланинг электр таъминоти қониқарсиз аҳволда.\nҚишлоқларга инфратузилма борсагина, ҳаёт сифати ўзгаради, тадбиркорлик ривожланади. Шу сабабли, бу йил “Обод қишлоқ” ва “Обод маҳалла” дастурлари янги ёндашувлар асосида шакллантирилди. Аҳоли талабларидан келиб чиқиб, 206 та туман ва шаҳар ҳокимлари, йўл, электр таъминоти, коммунал хизмат ва тадбиркорликка масъул раҳбарлар билан бирма-бир гаплашилиб, 8 мингта маҳаллада бажарилиши лозим бўлган ишлар белгилаб олинди. Бунда, ободончилик билан бир қаторда иш ўринлари ташкил этиш, аҳолини камбағалликдан чиқариш масалалари ҳам кўзда тутилган.\nЙиғилишда шу борадаги амалий ишлар муҳокама қилинди. Бу йил мазкур дастурлар доирасидаги ишларга жами 21 триллион сўм йўналтирилиши қайд этилди.\n– Оғир инқироздан чиққан йилимиз, ташқи қарз жалб этмасдан, шунча маблағ ажратаяпмиз. Бунақа имконият Ўзбекистон тарихида бўлмаган. Лекин бу пулни лойиҳа билан, ҳалол-пок ишлатиб, элга муносиб шароит яратиш керак, – деди Президент.\nТаъкидланганидек, бундан буён “Обод қишлоқ” ва “Обод маҳалла” дастурларига қайси маҳалла ёки қишлоқ киришини маҳаллий кенгашлар белгилайди. Туман ва шаҳар ҳокимининг иқтисод, қурилиш ва маҳалла масалалари бўйича ўринбосарлари зарур маблағлар ва амалга ошириладиган ишларни аниқ ҳисоб-китоб қилиб, маҳалла раиси билан бирга, ҳудудий кенгашларда ҳимоя қилади.\nШу тартиб асосида, жорий йилги дастурга киритиладиган маҳалла ва қишлоқлар, уларда тадбиркорликни ривожлантиришга оид масалалар ўтган ҳафтада барча туман ва шаҳар кенгашларида белгилаб олинди.\nЭлектр таъминотини яхшилаш долзарб эканини ҳаётнинг ўзи кўрсатмоқда. Шу боис, 5 минг 377 та маҳалладаги 15 минг километр электр узатиш тармоқлари ҳамда 4 мингдан ортиқ трансформаторни янгилаш белгиланмоқда. Бу юртимиздаги маҳаллаларнинг 60 фоизи демакдир. Ушбу чора-тадбирларга қарийб 2 триллион 100 миллиард сўм йўналтирилиши айтилди.\nБундан ташқари, Жаҳон банки ва Осиё инфратузилмавий инвестициялар банки билан бирга, “қишлоқ инфратузилмасини ривожлантириш” лойиҳаси доирасида Фарғона, Андижон, Наманган, Сирдарё ва Жиззах вилоятларидаги 21 та туман, 60 та қишлоқда 485 миллиард сўмлик лойиҳалар бошланади.\nМутасаддиларга маблағлардан самарали фойдаланиб, белгиланган барча ишларни 1 ноябрга қадар якунлаш вазифаси қўйилди.\nУй-жой коммунал хизмат кўрсатиш вазирлигига ички йўллар, йўлаклар, ижтимоий объектлар ва кўп қаватли уй-жойларнинг эксплуатация тизимини яхшилаш бўйича топшириқ берилди.\nЙиғилишда аҳоли бандлигини ошириш масалаларига алоҳида эътибор қаратилди.\n– “Обод қишлоқ” ва “Обод маҳалла” деганда, нафақат уларнинг йўли ёки қиёфаси яхшиланиши, балки у ерда яшовчи аҳолининг даромади кўпайиши, ижтимоий объектлар тўлиқ ишлаши керак. Энг асосийси, ҳақиқий обод маҳаллада “темир дафтар”, “аёллар” ва “ёшлар” дафтарлари бўлмаслиги лозим. Бунинг учун, тадбиркорлар билан маслаҳатлашиб, ишлаб чиқаришларни ташкил этиш, янги иш ўринлари яратиш зарур. Сарфланган ҳар бир сўм инвестиция одамларимизга уч баравар кўп фойда келтириши, уларнинг даромадини оширишга хизмат қилиши керак, – деди Шавкат Мирзиёев.\nШу боис тадбиркорлик ва бандлик дастурларини маҳаллага боғлаб, 500 минг нафар ёшлар ва 200 минг аёлларни иш билан таъминлаш, “темир дафтар”га киритилган 300 минг нафар аҳолини камбағалликдан чиқариш мақсад қилиб қўйилди.\nБунинг учун жорий йилда “Оилавий тадбиркорлик” дастурлари учун 9 триллион сўм ресурс йўналтирилиши, шунингдек, 1 триллион сўм маблағ эвазига 128 та маҳаллада кичик саноат зоналари ташкил этилиши айтилди.\nБош вазир ўринбосарлари, Савдо-саноат палатаси раиси ва Бизнес-омбудсманга тадбиркорлар билан мунтазам учрашувлар ўтказиб, муаммоларини ҳал қилиб бориш юзасидан топшириқлар берилди.\nДастурларда ижтимоий соҳаларни ривожлантириш чора-тадбирлари ҳам белгиланган. Хусусан, “Обод қишлоқ” дастури доирасида 379 та мактаб, 171 та мактабгача таълим ва 161 та тиббиёт муассасасини, “Обод маҳалла” дастури доирасида 57 та мактаб, 37 та боғча ва 15 та тиббиёт масканини қуриш-таъмирлаш ишлари олиб борилади.\nСоғлиқни сақлаш вазирлигига “Обод қишлоқ” ва “Обод маҳалла” дастурларига кирган аҳоли пунктларининг “тиббий харитаси”ни шакллантириш вазифаси қўйилди.\nСектор раҳбарлари ўз ҳудудида бажарилаётган ишлар бўйича маҳаллий кенгашларда ҳамда оммавий ахборот воситалари орқали аҳолига ҳисобот бериши зарурлиги айтилди.


07.07.2019 18:12 0 4166\nЭрталаб шахсий ҳайдовчим эртароқ келди. Яп-янги «Мерседес»га ўтириб ишхонага жўнадим. Йўл-йўлакай электрон почтамга келган хабарлар билан танишдим. Америка, Япония, Сингапур ташқи ишлар вазирлигидан илтимосномалар келибди. Ўқитувчиларига янги педагогик ва информацион технологиялардан мастер-класс ўтиб беришимни сўрашибди. Мен фақат уч ойдан сўнг қабул қилишим мумкинлигини, унгача вақтим жуда тиғизлигини ёзиб юбордим.\nИшхонага етиб келдим. 5 қаватли маҳобатли бинонинг кираверишида менежер (мактабимиз директори) қўли кўксида кутиб олди. Кайфиятим, оилам, сигир-бузоғим ҳаммасини сўраб, кўзларимга термулиб турибди.\nМен педагогикадаги янгиликлар ҳақида гапириб, ривожланаётган Англия ва Германия ўқитувчиларига яқиндан ёрдам берилиши юзасидан тавсиялар бердим.\nЎқитувчилар хонасида икки ассистент кутиб олишди. Бири аччиққина кофе дамлади. Иккинчиси бугун 2 соат дарсим борлиги, дарсга барча жиҳозлар тайёрлиги ҳақида ахборот берди. Жарроҳлар операцияга кирганидек синф хонасига йўл олдим. (Ахир инсонларнинг ҳаёт-мамот масаласига жавобгарман.)\nСинф хонасида 10 нафар ўқувчи ва ассистент кутиб олишди. Дарс бошланди. Кондинционернинг салқин ҳавосида уйқу элита бошлади.\n«Дадаси туринг, сигиримиз ечилиб кетибди...» Аёлимнинг овозидан уйғониб кетдим.\nТаълим 26/04, 14:27\nТаълим 25/04, 13:09\nЎқитувчиларнинг айрим устама ва тўловлари сақлаб қолинади\nТаълим 25/04, 05:32\nПедагогларни директор жамғармасидан рағбатлантириш тизими муҳокамага қўйилди


Эътиборли бўлайлик – Сурхон тонги\nБош саҳифа / Жамият / Эътиборли бўлайлик\nМарт 16, 2018\tЖамият Изоҳ қолдириш 366 Кўрилди\nХалқимизнинг энг улуғ, энг азиз байрамларидан бири Наврўздир. Бу катта шодиёнага халқимиз пухта тайёргарлик кўради ва ҳар бир хонадон, ташкилот, корхона, ўқув юртларида сумалак пишириш ва дошқозонлар атрофида ҳар хил тадбир ўтказиш анъанага айланган.\nТабиийки, сумалак тайёрланаётганда қозонлар тагига ёқиш учун ўтин, табиий газдан фойдаланилади. Дошқозондаги сумалакни ковлаш учун ўчоқлар атрофида кексаю ёш меҳнат қилади. Айниқса, аёлларимиз бўйидан узун либосларни кийиб олиб қозонга уринишади, болалар олов билан ўйнашади. Озгина бепарволик туфайли ёнғин рўй бериши ҳеч гап эмас. Мутахассисларимизнинг олиб бораётган тарғибот-ташвиқот ишларига қарамай айнан Наврўз шодиёналари кунлари кўнгилни хира қиладиган ёнғинлар рўй бермоқда. Бу ёнғинларнинг асосий қисми фуқароларнинг хонадонларида содир бўлаётир.\nБайрам тантаналари, сумалак пишириш то май ойигача давом этади. Шундай экан, кайвони аёллар қозонлар ёнига болаларни ёндаштирмаслик, ўчоққа тез аланга олувчи буюмларни ёндирмасликлари шарт. Чунки озгина эътиборсизлик туфайли содир бўлаётган ёнғинлар уйингизга, мулкингизга хавф солиб, байрамда дилингизни хира қилиши ҳеч гап эмас. Халқимиз бежизга олов — ёв дейишмайди. Бас, шундай экан, ҳар биримиз ёнғин хавфсизлиги қоидаларига амал қилсак, байрам тантаналари тинч, осуда ўтади.\nТермиз шаҳар ИИБ\nОлдинги Қўли гул уста\nКейинги «Шоқишлоқ»ликлар ютуғи


Download 304.47 Kb.\nHajmi 304.47 Kb.\nШаҳарларда (шу жумладан, Тошкент шаҳрида ҳам)\nСубсидиялар кимга берилади\n18 ёшга тўлган бўлиши керак\nСубсидиялар уйларни бозор нархида харид қилишга берилади.\nСубсидия олишда бериладиган баллар нимага керак\nСубсидия олиш учун қандай маълумотларни тақдим этиш керак\nЎтган ҳафта Ўзбекистонда кам таъминланган, уй-жойга муҳтож, оғир вазиятга тушиб қолган шахсларга уй сотиб олиш учун субсидиялар тўлаш тартиби очиқланган эди. Давлат хизматлари агентлиги катта маслаҳатчиси Аброр Махсудов субсидия олиш боғлиқ энг кўп берилаётган саволларга жавоб берди.\nМутахассиснинг таъкидлашича, субсидия ва арзон уй-жойлар бир-бирига умуман алоқаси йўқ бўлган тушунча бўлиб, субсидияларга тегишли фармон чиққанидан сўнг арзон уй-жойлар дастури бекор қилинмаган.\nСубсидиялар – даромади юқори бўлмаган шахсларга ипотека кредитлари асосида уй-жой сотиб олишлари учун бошланғич бадал ёки кредит фоиз тўловларининг бир қисмини қоплаб бериш мақсадида давлат бюджетидан тўланадиган ва қайтариб берилмайдиган маблағлар.\nБошланғич бадал – бу бирламчи бозордаги (янги қурилган) уй-жойларни сотиб олиш учун ажратиладиган пуллар. Шаҳар ва қишлоқ жойларда уларнинг қиймати ҳар хил бўлади.\nқишлоқ жойларда – биринчи 5 йил давомида ипотека кредити бўйича фоиз тўловлари билан боғлиқ харажатларни қоплаш учун – 10 фоизлик пунктдан ошган қисмига;\nШаҳарларда (шу жумладан, Тошкент шаҳрида ҳам) – дастлабки бадалнинг бир қисмини тўлаш билан боғлиқ харажатларни қоплаш учун уй-жой ҳисобланган қийматининг 10 фоизи миқдорида;\nТошкент шаҳрида биринчи беш йил давомида кредит бўйича фоизларни қоплаш учун – 12 фоизлик пунктдан ошган қисмига;\nСубсидиялар фақатгина уй-жой шароитини яхшилашга муҳтож бўлган оилалар, оғир ижтимоий вазиятга тушиб қолган хотин-қизлар, мамлакат ижтимоий ҳаётида фаол иштирок этаётган ёшлар ва шу тоифадаги бошқа Ўзбекистон фуқароларига ажратилади.\nСубсидия олиш учун фуқаро 18 ёшга тўлган бўлиши керак. Меҳнат мигрантларининг номидан оила аъзолари ҳам ариза бериши мумкин.\nСубсидия ва арзон уйлар – бир хил тушунчами?\nЭътибор беринг! Субсидиялар уйларни бозор нархида харид қилишга берилади. Яъни, субсидия ва арзон уй-жойлар – бир-бирига умуман алоқаси йўқ бошқа-бошқа тушунчалардир.\nАрзон уй-жой учун навбатлар давлат хизматлари марказлари орқали ўзгартирилмайди. Ушбу масалада маҳаллий ҳокимиятларга мурожаат этиш лозим.\nСубсидия олишда бериладиган баллар нимага керак?\nСубсидия – бу бўйича ариза топширган ҳар бир талабгорга пул маблағи берилади дегани эмас. Бунинг учун бир қатор талаб ва ҳолатларга жавоб бериш лозим.\nМасъул органлар – ички ишлар бўлими, молия бўлими, давлат солиқ инспекцияси, бандликка кўмаклашиш маркази, кадастр корхонаси, маҳалла ва оилани қўллаб-қувватлаш бўлими, Ёшлар иттифоқи туман кенгаши, туман (шаҳар) ҳокимликлари, иштирок этувчи тижорат банклари. Буларнинг ҳаммаси ариза берувчи томонидан тақдим этилган ҳужжатлар ҳаққоний эканлигини текшириш учун керак.\nСубсидия энг юқори балл тўплаганларга тартиб бўйича берилади.\n– никоҳ бекор қилинганлиги ҳақидаги гувоҳнома ёки никоҳ ҳақиқий эмас деб топилгани тўғрисидаги суд қарори (никоҳ қайд этилган ҳолларда) ва оилавий ҳолати тўғрисида ФҲДЁ органлари архивидан маълумотнома нусхаси (никоҳ қайд этилмаган ҳолларда);\nҚандай ҳолатларда субсидиялар қайтарилади?


ЎзА - Сариосиё туманида "Нуронийлар маскани" фойдаланишга топширилди\n02.09.2017 17:58 Чоп этиш версияси\nПрезидентимизнинг 2016 йил 28 декабрдаги “Ўзбекистон фахрийларни ижтимоий қўллаб-қувватлаш “Нуроний” жамғармаси фаолиятини янада такомиллаштириш чора-тадбирлари тўғрисида”ги фармони ижроси доирасида қад ростлаган “Нуронийлар маскани” қурилишига 450 миллион сўм маблағ сарфланди. Бу ерда кекса авлод вакилларининг мириқиб дам олиши ва маданий ҳордиқ чиқариши учун барча шароит яратилган. Кутубхона, нуронийлар чойхонаси, спорт-соғломлаштириш мажмуаси, маънавият, тиббиёт, ювиниш хоналари замонавий усулда жиҳозланган.\n– Мустақиллик байрами ва Қурбон ҳайити нишонланаётган шу кунларда нуронийлар масканининг фойдаланишга топширилгани биз, кексалар учун унутилмас совға бўлди, – дейди “Нуроний” жамғармаси Сариосиё тумани бўлими раиси А.Қосимов. – Ёшимизга ёш қўшилди. Энди уйда сиқилиб ётавермасдан, кексалар йиғилишиб дам оладиган, маданий ҳордиқ чиқарадиган алоҳида маскан бор. Спорт залида тиббиёт ходимлари назоратида соғлиқни мустаҳкамлаш мумкин. Ёшу кексага бирдек ғамхўрлик кўрсатилаётгани учун давлатимиздан миннатдормиз. Буларнинг бари тинчлик туфайли. Илоҳим, юртимиз ҳамиша тинч бўлсин.


6 ой аввал | Sherdor | 1996\nУшбу ҳолатлар динимиздан, Пайғамбаримиз соллаллоҳу алайҳи васалламнинг суннатларидан қанчалар узоқлашиб кетганимизни кўрсатади. Агар ҳақийқий саодатга эришмоқчи бўлсак, ҳар бир нарсада динимиз кўрсатмасига биноан иш тутишимиз, жумладан, ҳар қандай риёни ташлаб, одамлар ундай десин, одамлар бундай десин, деган ният билан эмас, ёлғиз Аллоҳ таолонинг розилигини тилаб амал қилишни ўрганишимиз лозим. Ана шундагина қилган амалларимиз икки дунёмиз учун фойдали бўлади.\n«Аллоҳ таолодан Жуббул Ҳазандан сақлашини сўранглар», дедилар. Одамлар:\n«Эй Аллоҳнинг Расули, Жуббул Ҳазан нимадир?» дедилар.\nОдамлар: «Эй Аллоҳнинг Расули, унга кимлар кирадилар?» дейишди.\nШарҳ: Ушбу ҳадис ҳам Абу Ҳурайра розияллоҳу анҳудан ривоят қилинмоқда.\nПайғамбаримиз соллаллоҳу алайҳи васаллам ўзларининг бу ҳадиси шарифларида айниқса риё кўпроқ содир бўлиш эҳтимоли бор бўлган соҳада эҳтиёт бўлишга чақирмоқдалар.\nҚуръон – Аллоҳнинг каломи. Қуръон ўқиган одамга улкан мартабалар, чексиз ажру савоблар ваъда қилинган. Мусулмонлар қалбида Қуръони Каримнинг алоҳида ўрни, ҳурмати, эъзози бор. Шунинг учун Қуръони Каримга тегишли бўлган ҳар бир нарса мусулмонлар оммаси томонидан алоҳида эъзозланади, ҳурмат қилинади. Баъзи кишилар ана ўша нарсага берилиб, Қуръон ўқиш Аллоҳ учун бўлиши зарурлигини унутиб қўядилар ва риёкорликка ўтиб қоладилар.\nҲадиси шарифда ана шу хатонинг оқибати қанчалар ёмон бўлиши айтилмоқда. Лекин бу нарса тўғридан-тўғри айтилмай, аввал эшитувчи ушбу маънони тўлиғича қабул қилишга тайёрланмоқда. Сўзнинг бошида Пайғамбаримиз соллаллоҳу алайҳи васаллам:\n«Эй Аллоҳнинг Расули, Жуббул Ҳазан нимадир?» дедилар».\n«Жуббул Ҳазан жаҳаннамдаги бир водий бўлиб, ундан жаҳаннам (қўриқчилари) ҳам ҳар куни юз марта паноҳ сўрайдилар», дедилар».\nДемак, Жуббул Ҳазанга Қуръонни Аллоҳ учун эмас, одамлар мақташлари учун, фалончи яхши қори, Қуръонни яхши ўқийди, ундай қилади, бундай қилади, дейишлари учун ўқийдиган қорилар кирадилар!\nҚаранг, Аллоҳнинг каломи ихлос билан эмас, риёкорлик учун ўқилса, қанчалик оғир оқибатларга олиб келиши мумкин экан.\n2. Жуббул Ҳазанга тушишдан Аллоҳдан паноҳ сўраш лозимлиги.\n3. Жаҳаннамга хизматкор қилиб қўйилган фаришталар ҳам ҳар куни юз марта Жуббул Ҳазанга тушишдан сақлашини Аллоҳ таолодан сўраб туришлари.\nИлгари билмаган бўлсак, энди билдик. Ушбу ҳадисга дарҳол амал қилишга ўтишимиз, Қуръонни фақат Аллоҳнинг розилиги учунгина ўқимоғимиз лозим. Қуръон ўқишдаги риёкорликнинг оқибати шунчалар бўлса, бошқа амаллардаги риёкорликнинг оқибати қандай экан? ("Ҳадис ва Ҳаёт" китобидан). Валлоҳу аълам!


"Марказий Осиё Шахмат Фестивали"дан олдин матбуот анжумани бўлиб ўтди / Olamsport.com\n"Марказий Осиё Шахмат Фестивали"дан олдин матбуот анжумани бўлиб ўтди\nБугун, 21 сентябрь куни Тошкент шаҳрида 20 ёшгача бўлган ёшлар ўртасида "Марказий Осиё Шахмат Фестивали" старт олгани ҳақида хабар бердик.\nЎзбекистон Шахмат федерацияси вице президенти, 3.4 зона президенти, халқаро тоифадаги ҳакам, ушбу фестивал бош ҳаками Ҳусан Турдалиев, ФИДЕ президенти маслаҳатчиси ва Осиё шахмат Федерацияси раҳбарининг ўринбосари Берик Балгабаев ҳамда Тошкентдаги Халқаро шахмат академияси директори Собиров Фарҳод иштирок этишди ва журналистларнинг саволларига жавоб беришди.\n"РосАтом" корпорацияси ҳомийлигида Марказий Осиёнинг олти мамлакатидан келган 50га яқин шахматчилар ўртасида ёшлар ўртасидаги Марказий Осиё чемпионати бўлиб ўтади. Ушбу мусобақада ўзбекистонлик Нодирбек Абдусатторов, Нодирбек Ёқуббоев, Жавоҳир Синдаров, Шамсиддин Воҳидов, Баҳора Абдусатторова, Умида Омонова ва Ситора Сапарова каби тажрибали шахматчилар иштирок этишади.\nБу йилги мусобақа тақвимда йўқ эди ва тайёргарлик учун жуда вақтимиз кам эди. Кейинги йилларда агар бу мусобақа яна Тошкентда ўтказилса бошқа мамлакатлардан ҳам кучлироқ бўлган шахматчиларни албатта таклиф этамиз", - деди Ҳусан Турдалиев.\n"Ўзбекистонда шахмат ривожланишини диққат билан кузатиб борамиз. Мамлакатингизда ёш шахматчиларни тарбиялашда энг олдинги қаторларга чиқиб олгани шубҳасиз.\nЎзбекистонда Жаҳон чемпионати ўйинини ўтказиш мумкинми? Биласизми, бу жуда ҳам қиммат мусобақа ҳисобланади. Агар ўзбекистонлик шахматчи мана шу ўйинда иштирок этса бунинг имконияти жуда юқори бўлади.\nРосАтом бу йил 4та мамлакатда ўз мусобақаларини ўтказишга қарор қилди. Булар Финляндия, Бангладеш, Ўзбекистон ва Туркия. Вақт жуда кам эди, аммо шунга қарамай ташкилотчиликни юқори савияда ўтказаётгани учун Ўзбекистон шахмат Федерациясига миннатдорчилик билдирамиз. Ушбу фестивал доирасида федерацияларни ривожлантириш дастури бўйича, Афғонистон, Қирғизистон, Тожикистон ва Туркманистон шахмат федерацияларига ўз давлатларида турнирларни ташкиллаштиришлари учун 20та шахмат соатлари тақдим этилади.\nМактабларда шахмат фани киритилишига қандай қарайман? Собиқ Иттифоқ давлатлари орасида биринчилардан бўлиб Арманистонда бу нарса амалга ошириб бўлинган. У ерда хатто шахмат институти ҳам бор. Россияда эса ҳусусий мактабларда 100 фоиз шахмат фани бор, давлат мактабларда эса кўпчилигида жисмоний тарбия фанига қўшимча тарзда шахмат киритилган.\nАльцгеймер (хотира пасайиши) касаллиги билан оғриганларга афсуски ҳозирги кунда ҳеч қандай даво йўқ. Бироқ шахмат спорт тури билан шуғулланган инсонларда бу касаллик камдан-кам учрайди. Бу исботланган нарса. Шундай экан сиз журналистлар шахмат спорт тури қанчалик фойдали экани ҳақида барча жойда ёзинглар, айтинглар", - деди Берик Балгабаев.


Давлат харидлари учун хориждан импорт қилиш тақиқланган товар ва хизматлар рўйхати тасдиқланди | Qalampir.uz\nДавлат харидлари учун хориждан импорт қилиш тақиқланган товар ва хизматлар рўйхати тасдиқланди\nЖамият\t31 Январь 10:13 7468\nЎзбекистонга хорижда ишлаб чиқариладиган 529 турдаги товар ва хизматларни давлат харидлари сифатида импорт қилиш тақиқланди. Бу ҳақда Ўзбекистон Республикаси Вазирлар Маҳкамасининг “Маҳаллий ишлаб чиқарувчиларни қўллаб-қувватлаш чора-тадбирлари тўғрисида”ги қарорида белгиланди.\nҚарор билан тасдиқланган давлат харидларидаги иштироки вақтинча тақиқланган ва чегараланган хорижда ишлаб чиқарилган товарлар рўйхатида 529 турдаги товар ва хизматлар номлари келтирилган.\n• Озиқ-овқат маҳсулотларидан – шоколад, кунгабоқар ёғи, сут маҳсулотлари, гўшт вҳкз;\n• Фармацевтика маҳсулотларидан – дори воситалари ва тиббиёт буюмлари;\n• Транспорт ва унинг эҳтиёт қисмларидан – шиналар, эҳтиёт қисмлари;\n• Маиший техникалардан – кондиционер, музлаткич, монитор, кир ювиш машинаси, телевизор вҳкз;\n• Тракторлар, енгил ва юк автомобиллари вҳкз.\nҚарорга мувофиқ давлат харидларидаги иштироки вақтинчалик тақиқланган ва чегараланган хорижда ишлаб чиқарилган товарлар, шунингдек, хорижий шахслар томонидан бажариладиган ишларнинг (хизматларнинг) рўйхатини шакллантириш тартиби тўғрисидаги низом тасдиқланди.\nҲужжатлар тўлиқ тақдим этилган тақдирда, Давлат статистика қўмитасига тегишли маълумотларни тасдиқлаш учун сўровнома юборилади. Қўмита сўровномани 5 иш кунида ўрганиб чиқади.\n16 Май 18:50 53922\n16 Май 08:58 45738\n16 Май 17:51 44903\n17 Май 16:42 31572\n16 Май 09:56 26253


Ҳар йили октябрнинг биринчи ҳафтаси «Кексалар ҳафталиги» этиб белгиланди\nКекса авлод вакилларининг жамиятдаги ўрни ва ижтимоий фаоллигини янада ошириш чора-тадбирлари тўғрисидаги Ҳукумат қарори қабул қилинди.\nва муҳокама қилинувчи майдон. Матбуот анжуманида сўзга чиққанлар ҳафталик доирасидаги муҳим тадбирлар ва жиҳатларга урғу беришди. Тошкент ... қисми иккинчи ва учинчи ўринларни эгаллаганларга берилади. Бу йилги ҳафталикда биринчи марта (26 сентябрь куни Халқаро бизнес марказида) «Ахборот ...\n2019» ахборот-коммуникация технологиялари ҳафталиги бошланади. ҳафталик доирасида «ICTEXPO UZBEKISTAN 2019» кўргазмаси ҳам ташкил этилади. Маълумот ...\n2004 йилдан бери ҳар йили ўтказиб келинаётган йирик ва муҳим тадбир. ҳафталик Саммит, Форум, Кўргазма, матбуот анжуманлари, тақдимотлар, акциялар, ... ва истеъмолчилар ўзаро ҳамкорлиги учун ажойиб майдондир. ҳафталик Ўзбекистон Республикаси ахборот технологиялари ва коммуникацияларини ...


Воизлик 119 — Dilkashradio.com\nАссалому алайкум азиз радио тингловчи биродарлар. Яна эфирда сизлар учун тайёрлаган эшиттиришларимиздан бири. Мен Ғолиббек микрофон қаршисидаман. Азизлар, келинг бугунги эшиттиришимиз орқали Худованднинг каломидан сизлар билан Худонинг инъомлари ҳақида бўлишайлик. Азиз радио тингловчилар, Худованд яҳудийларнинг ҳаётини сақлаб қоладиган янги қонун ёзилишида Мардохейдан қандай фойдаланганини биз яхши биламиз.\nЎзимизга оддий бир савол бериб кўрайлик. Мардохей ўша қонунни умуман ёзмаганида нима бўларди? Албатта, унинг халқи ҳалок бўларди. Бу нарса эса бизга, Худованд мен ва сиз учун нима қилганини эслатади. Худованд дунёни яратганда, дунё муккамал эди, чунки Худонинг Ўзи муккамалдир. У муқаддас, бу дегани У ҳеч қачон гуноҳ қилмайди.\nХудованд биринчи эркак ва аёлга, яъни Одам Ато билан Момо Ҳавога фақат битта амрни берган эди. Бироқ Худога итоат қилиш ўрнига, Худованд яратган одамлар гуноҳни танладилар. Ўша пайтдан бери барча одамлар гуноҳ қилиш “хоҳиши” билан туғилмоқдалар. Шунинг учун бизнинг нотўғри фикрларимиз, гапларимиз ва нотўғри ҳаракатларимиз Худога ёқмайди.\nҚачонки инсон кимгадир муштлари ёки ўзининг гаплари билан оғриқ келтирсагина гуноҳ қилган бўлмайди. Инсон табиатан гуноҳкор бўлиб дунёга келади. Агар у ўз гуноҳларини Худованд олдида тан олиб барча гуноҳлари учун кечирим сўрамас экан, гуноҳкорлигича қолаверади. Гуноҳ юқорида айтганимиздек ҳар хил бўлади. Ҳатто биз гуноҳ эмас деб ўйлаган фикрларимиз ҳам гуноҳ бўлиши мумкин.\nМасалан: қачонки инсон кимнидир, у бошқача бўлгани учунгина писанд қилмаса, яъни бошқаларни менсимаса демоқчимиз, бу ҳам гуноҳ саналади. Ҳатто биров ҳақида ёмон фикрлаш ҳам гуноҳ саналади. Бундан ташқари инсон яна қандай гуноҳларни қилиши мумкин? Албата бу саволга жавоб бериш учун рўйхатни узоқ вақт давомида келтиришимиз мумкин.\nХудонинг гуноҳ ҳақида қонуни бор. Азизлар, кўпчилигимиз балки уни билмаслигимиз мумкин. Албатта, бу қонунни биз Худонинг каломи бўлмиш Муқаддас Китобдан топамиз. Бу қонун, биз ҳатто бир маротаба гуноҳ қилсак ҳам эвазига нимага дучор бўлишимизни айтади, яъни руҳий ўлимга. Бу эса, Худони бу ҳаётда билмаслик ва ҳеч қачон Осмонга Худованднинг ҳузурига бормасликни англатади.\nЭнди ўйлаб кўрайлик: биз инсонларнинг қанчамиз шундай руҳий ўлимга дучор бўламиз? Бу оятнинг иккинчи қисми бўлмаганида, бу оят Муқаддас китобдаги балки энг оддий оят бўлиб қолиши хам мумкин эди. Ушбу оят Римликларга мактубининг 5 боби 8 оятида ёзилган: “Лекин биз ҳали гуноҳга ботган чоғимизда, Масиҳ биз учун ўлди. Бу Худонинг бизга бўлган муҳаббатидан далолатдир”. Худованд бизни севгани учун Раббимизни шу ўлимга юборди ва бизни ўлимдан асраб қолди. Худойимизга ҳамду санолар бўлсин. Хайр.


Ўзбекистон олимпия терма жамоаси Вьетнамдаги халқаро мусобақада иштирок этади — Ўзбекистон футбол ассоциацияси расмий сайти.\nЎзбекистон олимпия терма жамоаси Вьетнамдаги халқаро мусобақада иштирок этади\nЎзбекистон футбол ассоциацияси терма жамоаларга бўлажак катта мусобақаларга тайёргарлик кўриш учун шарт-шароитлар яратишда давом этади. Бугун асосан 1997 йил ва ундан кейин туғилган футболчилардан ташкил топган Ўзбекистон олимпия терма жамоаси Вьетнамда ташкил этилаётган халқаро мусобақага жўнаб кетмоқда.\n30-31 июль кунлари Тошкент шаҳрида йиғин ўтказган терма жамоамизга Вьетнамдаги халқаро мусобақада Вьетнам, Уммон ва Фаластин олимпия терма жамоалари рақиблик қилишади. Мусобақа 3 августдан 8 августгача давом этиб, унда жамоамиз 3 та ўйинда майдонга тушади. Мусобақа тақвимига кўра терма жамоамиз ўтказадиган ўйинлар жадвали:\nВьетнамга йўл олаётган Олимпия терма жамоамиз таркиби билан қуйида танишишингиз мумкин:


Икки вазнда UFC чемпиони: Мен UFCнинг янги юзиман, Конор эмас! / Olamsport.com\n12 июн 08:54\nИкки вазнда UFC чемпиони: Мен UFCнинг янги юзиман, Конор эмас!\nТеглар : UFCСехудоКонор\nИкки вазн тоифасида UFC чемпиони Генри Сехудо Мораес устидан қозонилган ғалабадан сўнг промоушен президенти Дана Уайтга мурожаат қилди.\nЭркин кураш бўйича Олимпиада чемпиони бўлган америкалик спортчи UFC президенти Дана Уайтдан ўзи учун ваъада қилинган пулни беришини сўради.\n“Менинг кейинги жангим Дана Уайт билан унинг чек дафтарчаси билан бўлади. Мен Дана ва UFC билан яхши муносабатда бўлиб қолишни истайман. Улар ҳақида ёмон фикр билдиришдан ўзимни тияман. Фақат энди Уайт ҳам менга нисбатан муносабатини ўзгартириши керак.\nЭнди мен аввалги Сехудо эмасман. Мен UFCга миқдорда фойда келтира бошладим. Шундай экан, Уайт ҳам энди менга пул тўлаш тизимини ўзгартириши керак. Хизматга яраша рағбат бўлиши шарт. Уайт жанг олдидан менга ғалаба қозонсанг, сўраган нарсангни оласан, деганди. Мен вазифани бажардим. Энди мен UFC юлдузиман, Конор Макгрегор эмас”, - деди Сехудо.


Муқаддас Китоб Тадқиқотчилари Биринчи жаҳон уруши давомида хушхабарни ваъз қилишган\nТИЛИДА ЎҚИШ австралия имо-ишора адангме аймара албан амхар ангол имо-ишора арабча арман африкаанс ачоли басса (Камерун) бенгала бикол болгар бошқирд булу валлий валяйта венгер венда вьетнам га ган грек грузин гуарани гужарати дат занде зулу ибанаг иврит игбо илоки инглиз индонез исланд исоко испан итальян йоруба кабре каннада каонде каталан квангали кечуа (Боливия) кикамба кикуйю киньяруанда кирибати кирунди корейс коса куаньяма курд курмонжи (Кавказ) курд курмонжи (кирилл ёзувида) ламба латиш литва лози лувале луганда лунда луо майя македон малагаси малайя малаялам мамбуе-лунгу маратҳ мбунда монгол море мьянма ндебеле ндебеле (Зимбабве) ндонга немис неосоломоник непал нзема нидерланд норвег ньянжа озарбайжон озарбайжон (кирилл ёзувида) окпе олуконзо оромо осетин пангасинан панжоб папьяменто (Кюрасао) пижин (Камерун) пижин (Нигерия) поляк португал румин руньянкоре рус самар-лейте самоа санго сапотек (истмус) свати себуан сепеди серб серб (лотин ёзувида) сесото (Лесото) сидама сингал словак словен сранан-тонго суахили тагал тай тамил тви телугу тетум (Дили) тив тиграй тожик ток-писин тотор тсвана тсонга тувалу тумбука турк туркман украин урду урхобо фижи фин фон форс француз хауса хилигайнон хинди хитой (путунхуа, анъанавий) хитой (путунхуа, соддалаштирилган) хорват цоцил чех читонга читонга (Малави) чичева чичемба чияо чуваш швед шона эве эстон эфик япон ўзбекча қирғиз\nЙоханнес Раутэ ваъзгўйликда, эҳтимол, 1920 йилларда\n«ҚЎРИҚЧИ МИНОРАСИ» журналининг 1915 йил 1 сентябрь сонида (инглиз) Биринчи жаҳон уруши қуйидагича тасвирланганди: «Ўтмишдаги барча урушлар Европада тобора авж олаётган ҳозирги уруш олдида арзимас бир нарсадир». Бу уруш, охир-оқибат, тахминан 30 та мамлакатни ўз домига тортиб кетганди. Мазкур журналда ёзилишича, ҳарбий ҳаракатлар туфайли «айниқса Германия ва Францияда Шоҳлик иши ривож топишига маълум даражада тўсқинлик қилинганди».\nЖаҳон миқёсида шиддатли тўқнашувларга юз тутган Муқаддас Китоб Тадқиқотчилари бетарафлик тўғрисидаги меъёрни охиригача тушунишмаганди. Лекин шунга қарамай, улар хушхабарни эълон қилишга қатъий қарор қилишганди. Масалан, Вильгельм Хильдебрандт Шоҳлик ишига ўз ҳиссасини қўшишни хоҳлаб, француз тилидаги «Муқаддас Китоб Тадқиқотчиларининг ойлик тўплами»нинг нусхаларини буюртма қилди. У Францияда китоб тарқатувчи (тўла вақтли ваъзгўй) сифатида эмас, аксинча, немис аскари бўлиб хизмат қилганди. Душман деб ҳисобланган ҳарбий кийимдаги бу аскар француз йўловчисига тинчлик хушхабарини айтиб, уни ҳайрон қолдирганди.\n«Қўриқчи минораси» журналида келтирилган хатларга кўра, бир қатор немис Муқаддас Китоб Тадқиқотчилари аскар бўла туриб хушхабарни эълон қилишни исташганди. Мисол учун, ҳарбий денгиз кучларида хизмат қилган Лемке биродаримиз экипаж аъзоларидан бештаси хушхабарга қизиқиш билдиргани ҳақида айтиб берганди. У шундай дея ёзди: «Ҳатто кема бортида Яҳовани шарафлаб, хизматда самара келтиряпман».\nГеорг Кайзер фронтга аскар сифатида кетиб, уйга Ҳақ Худонинг хизматчиси бўлиб қайтди. Қизиқ, унинг ҳаётида нима юз берди? У аллақандай йўл билан Муқаддас Китоб Тадқиқотчиларининг адабиётини топди ва сидқидилдан хушхабарни қабул қилиб, бундан буён урушда қатнашмайдиган бўлди. Кейин Георг уруш билан боғлиқ бўлмаган ишга кирди. Уруш тугагач эса, у анча йиллар мобайнида шижоат ила кашшоф бўлиб хизмат қилди.\nГарчанд Муқаддас Китоб Тадқиқотчилари бетарафлик масаласини тўлалигича тушунмаган бўлишса-да, уларнинг муносабатию хулқ-атвори урушни маъқуллаган одамларнинг нуқтаи назари ҳамда ишларидан кескин фарқ қиларди. Сиёсий раҳбарлар ва руҳонийлар урушни моддий томондан қўллаб-қувватлашган бир пайтда, Муқаддас Китоб Тадқиқотчилари «Тинчлик шаҳзодаси» тарафида бўлишган. (Ишаё 9:6) Улардан баъзилари бетарафликка қатъий амал қилишмаган бўлса-да, Муқаддас Китоб Тадқиқотчиси Конрад Мёртер билдирган фикрга қўшилишганди. У шундай деганди: «Худонинг Каломидан масиҳий қотиллик қилмаслиги кераклигини аниқ тушундим». (Чиқ. 20:13) *\nХанс Хёлтерхоф «Олтин давр» журналини таклиф қилиш мақсадида ушбу қўл аравадан фойдаланган\nГерманиянинг қонунларида инсоннинг диний қарашлари туфайли уни ҳарбий хизматдан озод этиш кўзда тутилмаган бўлса-да, 20 дан ошиқ Муқаддас Китоб Тадқиқотчилари ҳарбий хизмат билан боғлиқ бўлган ҳар қандай ишдан бош тортишган. Улардан баъзиларини руҳан касалга чиқаришганди, масалан, Густав Куятни жиннихонага солиб, унга психотроп воситалар беришганди. Ханс Хёлтерхоф эса ҳарбий хизматни ўташдан бош тортгани учун қамоққа ташланганди. У ерда Ханс урушга алоқадор ҳеч қандай ишда иштирок этмади. Соқчилар унга тийдириш кўйлагини кийдириб, қўл-оёқлари увушиб кетмагунча, уни шу ҳолда ушлаб туришарди. Хансни қароридан қайтариш қўлларидан келмаганида эса, уни отиб ташлашларини саҳналаштиришарди. Шунга қарамай, Ханс уруш пайтида қарорида маҳкам турди.\nҲарбий хизматга чақирилган бошқа биродарлар эса қўлларига қурол олишни рад этиб, муқобил хизмат ўташни сўрашган. * Масалан, Йоханнес Раутэ шундай йўл тутган ва уни темир йўлларда хизмат қилишга жўнатишган. Конрад Мёртерни санитар этиб тайинлашган, Ринхольт Вэбер эса тиббий ходим бўлиб ишлаган. Аугуст Крафчик ҳам бевосита уруш майдони билан боғлиқ бўлмаган ишда ишлаб, бундан миннатдор бўлган. Шу ва бошқа Муқаддас Китоб Тадқиқотчилари Яҳовага бўлган севги ва садоқат ҳақидаги тушунчаларига асосланган ҳолда Унга хизмат қилишга қатъий қарор қилишган.\nМуқаддас Китоб Тадқиқотчилари урушда иштирок этишмагани сабабли, давлат назорати остида эдилар. Германиядаги Муқаддас Китоб Тадқиқотчилари ваъзгўйлик фаолиятини олиб боришгани учун келгуси йиллар давомида минглаб суд жараёнларини бошдан кечиришди. Шунда уларга кўмаклашиш мақсадида Германия филиали томонидан Магдебург шаҳрида жойлашган Байтилда юридик бўлим ташкил этилганди.\nЯҳова Шоҳидларининг бетарафлик борасидаги тушунчаси йиллар мобайнида тобора ойдинлашиб бораверди. Иккинчи жаҳон уруши бошланганида, улар ҳарбий хизматда умуман иштирок этмай, бетарафликни сақлашди. Шунинг учун Германия ҳукумати уларни душман деб ҳисоблаб, кучли таъқиб қиларди. Бу ҳақдаги ҳикоя эса «Ташкилотимиз архивидан» туркумининг бошқа сонларида баён этилади. (Ташкилотимизнинг Марказий Европадаги архивидан.)\n^ 7- х.б. «Қўриқчи минораси» журналининг 2013 йил 15 май сонида «Ташкилотимиз архивидан» туркумидаги «“Синов пайтида” дош берганлар» номли мақолада келтирилган Биринчи жаҳон уруши пайтидаги британиялик Муқаддас Китоб Тадқиқотчилари ҳақидаги баёнотга қаранг.\n^ 9- х.б. «Минг йилликнинг шафағи» (инглиз) номли китоблар туркумининг (1904) VI жилдида ва «Сион қўриқчи минораси»нинг 1906 йил август ойидаги немис тилидаги нашрида бундай йўл тутиш тавсия этилганди. «Қўриқчи минораси» журналининг 1915 йил сентябрь сонида (инглиз) келтирилган маълумотга кўра эса, бу масалада Тадқиқотчиларнинг нуқтаи назари янада ойдинлашди ва бундан буён улар ҳарбий хизматдан бутунлайин қочишлари лозим эди. Лекин бу мақола немис тилида чиқмаганди.


Мудирнинг қилмиши фош этилди\n12:47 / 25.02.2017\nЧорвачилик – сермаҳсул соҳа. Уни ривожлантириш орқали аҳолининг сут, гўшт маҳсулотларига бўлган эҳтиёжини қондириш, даромадини ошириш мумкин. Қолаверса, инсон организми учун зарур бўлган витамин ва компонентлар сут ва гўшт маҳсулотлари таркибида жуда юқори эканлиги тиббиётда ҳам ўз исботини топган. Шунинг учун ҳам мамлакатда барча соҳалар қатори мазкур соҳани ривожлантиришга катта эътибор қаратиб келинмоқда.\nШуни таъкидлаш жоизки, чорвачиликда сифат ва маҳсулдорликка эришишда озуқа-ем таъминоти муҳим ўрин тутади. Негаки, чорва меъёрда белгиланган озуқа билан таъминламаса, бу кутилган натижани бермайди. Шунинг учун ҳам республикамизнинг барча ҳудудларида аҳоли чорвасини озуқа-ем маҳсулотлари билан таъминлаш мақсадида “озуқа-ем таъминоти” жамиятлари ташкил этилиб, фаолияти йўлга қўйилди. Улар томонидан республиканинг барча ҳудудларидаги аҳоли чорваси учун ем маҳсулотлари етказиб берилмоқда. Аммо ушбу тизимда ҳам айрим кимсалар борки, улар аҳоли чорва моллари учун ажратилган ем маҳсулотларидан ўз манфаатлари йўлида фойдаланмоқдалар.\n“Ҳуқуқ” газетасининг ёзишича, “Сирдарё озуқа-ем таъминоти” МЧЖнинг Гулистон туман филиалига қарашли аҳолига озуқа-ем сотиш шохобчалари мудири лавозимида ишлаган Алимардон Азизов шундай шахслардан экан. У ўтган йилнинг февралидан май ойигача бўлган вақтда МЧЖ томонидан аҳолига белгиланган тартиб асосида сотиш учун ажратилган 4850 кг. шрот, 12560 кг. шелухани ўзлаштириш йўли билан талон-торож қилади. “Туя кўрдингми, йўқ” қабилида емларни ўзи билганча нархларда сотиб, фойдасини чўнтакка уриб кетаверган шохобча мудирининг қинғир фаолияти узоққа бормади. Қисқа вақт ичида А.Азизовнинг қилмишлари ҳуқуқ-тартибот идоралари томонидан фош этилди.\nЖиноят ишлари бўйича Гулистон туман суди томонидан бу шахсга нисбатан тегишли жазо тайинланди.\nТошкент шаҳар ҳокимлиги “Toshkent agro zaxira xizmat” ДУК билан бирга қишлоқ хўжалиги ва чорвачиликка инвестиция қилинг\n12:08 / 02.04.2018


12 Март 09:33\nҚўқонда Туркий кенгаш мамлакатлари сайёҳлик йўналишларини ишлаб чиқиш таклиф қилинди Эмлаш кампанияси бошланганидан буён Ўзбекистонда уч миллиондан ортиқ дозада вакцина ишлатилган Ўзбекистонда бу йил қанча талаба давлат буюртмаси асосида ўқиши маълум бўлди\nУчрашув давомида иқтисодий ҳамкорлик масалалари, жумладан, туризм соҳасидаги ҳамкорлик муҳокама қилинди. Шунингдек, меҳнат миграцияси соҳасида биргаликда ишлаш имкониятлари муҳокама қилинди. Шу билан бирга, Ўзбекистон Республикасининг Бош консули Аброр Фатҳуллаев ўз мамлакати фуқароларини ёллаш Шарқий Қозоғистон вилоятининг тажрибаси бошқалар учун ибрат эканлигини таъкидлади.\n«Ўтган йилнинг август ойида Президент хавфсиз меҳнат миграциясини ташкил этиш тўғрисида фармон чиқарди. Шу муносабат билан биз Шарқий Қозоғистон компаниялари билан ҳамкорлик қилишдан манфаатдормиз. Кеча биз «Сервис СМУ» раҳбарияти билан учрашдик ва қурилиш майдончаларини кўрдик. У ерда ишлайдиган муҳожирлар билан учрашдик. Асосийси, сизнинг ҳудудингиздаги қурилиш ташкилотлари чора-тадбирларни қонунчиликка мувофиқ амалга оширадилар», - деди у.\nШунингдек, Аброр Фатҳуллаев, Шарқий Қозоғистон вилоятига ишчи кучи эҳтиёжлари учун кадрлар йиғишда ёрдам беришга тайёрлигини айтди.\n«Мен меморандумни диққат билан ўқиб чиқдим. Мен тўлиқ қўллаб-қувватлайман. Бизнинг биринчи вазифамиз - Ўзбекистондан фуқароларни қабул қилиш ва муносиб шароитлар яратиш. Барча тегишли топшириқлар берилди. Мен Ўзбекистонлик биродарларимиз ишлайдиган қурилиш компанияларини биламан ва улар билан яқинда учрашдим. Агар бирон бир камчилик бўлса, улар энг қисқа вақт ичида йўқ қилинади. Умуман олганда, ҳудудда қурилиш кадрларига талаб катта. Яқин келажакда биз 800 кишига мурожаат қиламиз», - деди Дениал Ахметов.\nМуаллиф: Талғатжан Мухамбетбекўғли


19 май 2021, Тошкент вақти: 01:59\nЎзбекистонда жорий этила бошланган янги газ тўлови тизимига кўра¸ бундан буëн ишлатса ишлатмаса¸ аҳоли газ учун тўлов тўлайди.\n“1 декабрдан бошлаб газ учун ҳақни газҳисоблагичнинг кўрсаткичига қараб эмас, иситиладиган хоналарнинг ҳажмига қараб тўлайсизлар”. Бу хабар маҳалла раислари томонидан халққа еткизилмоқда.\nРиштон туманида истиқомат қилувчи тингловчиларимиздан бирининг телефон орқали хабар қилишича, бу гапни маҳалла аҳлига маҳалла қўмитаси раиси айтган.\n- Икки-уч кун илгари бизнинг маҳалла қўмитамизда йиғилиш бўлди. Йиғилишда қиш мавсумида газҳисоблагичларга қарамасдан, газ идораси уйларнинг ҳажмини олиб, газнинг нархини шунга қараб ҳисоблар экан деб айтишди.\nГазҳисоблагичлар ўрнатилганига кўп бўлгани йўқ Риштонда.\n- Ҳали яқинда ўрнатди. Ҳали ҳаммаси янги. Газ идоранинг ўзи мажбур қилиб ўрнаттирган. Газҳисоблагич бўлмаса, газ бермаймиз деб айтган. Нимага энди олиб қўяди, деб ғашимиз келди.\nГазҳисоблагич – сомсанинг ейилганини санаб турадиган мослама. Еганингизга тўлайсиз, емаганингизга – йўқ.\nИситиладиган хонанинг ҳажмига қараб пул тўлаш – емаган сомсага пул тўлаш дегани.\nИлтимосимизга биноан ёритаётганимиз мавзуни ўрганган маҳаллий журналист Баҳодир Элибоевга қулоқ беринг:\n- Битта печкага 21 минг сўм тўланадиган ойлик белгиланадиган бўлган.\nОзодлик: Шу пулни агар газҳисоблагич билан тўлаганда, қанчага етган бўларди?\n- 21 мингга етиб бормас эди. Ўртача 5 кишилик оила газ учун ойига 15 минг сўм тўларди. Бу умуман олганда.\nХўш, нима учун Риштонгаз бирдан, очиқдан-очиқ аҳолидан емаган сомсага пул ундирмоқчи бўлиб қолди?\nЯна Баҳодир Элибоев гапиради.\n- Бизнинг Риштон ишлаб чиқаришга асосланган. Кулоллар юрти десак ҳам бўлади. Норасмий хабарга кўра, 3 мингдан зиëд чинни ишлаб чиқарувчи кулоллар мавжуд. Лекин “Водийгазтаъминот” унитар корхонасининг Риштон филиалида 184та шартнома бор холос. Риштон электросетига борганимизда улар 242та шартномани кўрсата олдилар холос. Қолган кулолларнинг пуллари кассага эмас, киссага кетаëтгани тахмин қилинаяпти.\nҲа, бу тахмин холос. Риштонлик кулолларнинг 2 мингдан зиёди ишлатаётган гази учун ҳақни давлатга эмас, райгаз мутасаддиларига тўлаётган бўлиши тахмин қилинаяпти.\nБу тахмин аҳолидан газ ҳақини газҳисоблагичларга қараб эмас, уй ҳажмига қараб ундириб олишга ўтишаётганини тўла тушунтириб бера оладиган тахминдир. Демак, аҳоли кулоллар ёққан, лекин ҳақи давлатга етиб бормаган газ учун ортиқча ҳақ тўлайди.\nХўш, Риштондаги бу вазиятдан “Фарғонагаз” корхонаси раҳбарияти хабардорми?\nШу саволни бериш учун Фарғонагаз билан боғланишга қилган ҳаракатларимиз самара бермади.\n"Фарғонагаз" Озодликка тушунтирмасаям, риштонликларга тушунтириб берар гап нимадалигини.\nБу улар учун муҳимроқ.


Бачадон миомаси: касалликнинг сабаби бугунгача нега тўлиқ ўрганилмаган? — Фарғона шифокори\n26.08.2019 26.08.2019 fsh.uz\nБачадон миомаси – бачадон мушак ва бириктирувчи тўқимасидан ўсадиган яхши сифатли ҳосиладир. Касаллик нисбатан кўп учрайди. 30 ёшга етган аёлларнинг тахминан 20% қисмида аниқланади.\nКасалликнинг сабаби бугунги кунга қадар тўлиқ ўрганилмаган. Бунга гормонлар сабаб бўлади, деган фаразлар бор. Лекин гормонларнинг миқдори мейёрида, ўзаро баланси сақланган ҳолда ҳам миома учраши мумкин. Миомани ҳайз бузилишлари, бепуштлик ва ўрганиб қолган ҳомилани кўтара олмаслик, кичик тос аъзолари яллиғланиш касалликлари, моддалар алмашинуви бузилишлари (семизлик, қандли диабет), абортлар, стресс қўзғаши мумкин.\nЖойлашишига кўра бир неча турларга бўлинади. Бачадон шиллиқ қавати остида (бачадон бўшлиғидаги қавати) ривожланса – субмукоз, мушак қаватлари орасида жойлашса – интрамурал, бачадон ташқарисида жойлашса – субсероз миома деб юритилади. Шунингдек бачадон бўйнида ҳам жойлашиши мумкин.\nКасаллик консерватив ва операция йўли билан даволанади. Консерватив йўл билан даволанганида касаллик белгилари камаяди(қон кетишини, оғриқларни) ва миома ўлчамини кичиклашади. Одатда тўлиқ йўқ бўлиб кетмайди. Кўплаб миома тугунлари, 12 ҳафта ҳомиладорликка тенг ўлчамдан катта тугунлар, кўп қон кетиш, йилига 4 ҳафтадан катта ўсиши, миома тугуни некрози, миома билан бачадон танаси эндометриози, субмукоз тугун, оёқчадаги субсероз тугуннинг буралиши каби асоратларда касаллик операция йўли билан даволанади.\nОперация касаллик кечуви ва турига, келгусидаги мақсадга (ҳомиладор бўлиши зарурлиги) қараб турлича бўлади. Булар қаторига лапаротомик (қорин олд девориши кесиб) кесим билан бачадонни олиб ташлаш, ёки миома тугунини ўзини олиб ташлаш, лапароскоп билан миомани олиб ташлаш, қин орқали бачадон билан миомани олиб ташлаш, гистероскоп (бачадон бўшлиғини кўриш учун қўлланиладиган видеотизимли ускуна) ёрдамида бачадон бўшлиғидаги тугунларни олиб ташлаш, бачадон артериялари эмболизацияси (миомага қон борадиган томирни тўсиб қўйиш) кабилар киради.\n← “Биз соғлом турмуш тарафдоримиз” шиори остида оммавий тадбирлар ўтказилди\nШифохонада янги спорт майдони ташкил этилди →\n22.09.2016 fsh.uz 714\n01.05.2017 fsh.uz 786\n16.04.2018 fsh.uz 1 956


Microsoft Cortana овозли ассистентини совутгич ва тостерларга созламоқчи » Ўзбекистон янгиликлари – Zamin.uz\nMicrosoft компанияси Cortana овозли ассистентини интернетга уланиши мумкин бўлган маиший техника воситаларига созлашга қарор қилди, деб ёзмоқда Terabayt.uz сайти. Бундай функция мазкур қурилмаларни масофадан бошқариш имкониятини беради.\nMicrosoft расмийларидан бири бўлган Карл Форестернинг сўзларига кўра, Cortana ассистентини дисплейга эга бўлган исталган маиший техника воситасига татбиқ этиш мумкин.\nЯқинда Хитойда ўтказилган WinHEC конференциясида Microsoft Cortana ўрнатилган совутгич, тостер ва термостатнинг намуналари намойиш этилган. АҚШ фирмаси 2017 йилнинг март ойида Cortana овозли бошқарувига асосланган илк уй қурилмаларини тақдим этишни режалаштирган.\nНашрнинг ёзишича, Microsoft ўзи бундай маиший техника жиҳозларини ишлаб чиқармайди, балки уларни тайёрлайдиган брендлар билан бу борада ҳамкорлик ўрнатиб, қурилмаларга овозли ассистентни жорий қилиш мақсадида.\nТеглар: тақдим Яқинда бундай режалаштирган ўтказилган конференциясида


Бу ҳақда “Uzmetronom.com” ахборот сайти маълумот тарқатди.\nЎзбекистондан олинган хабарларга кўра, бу делегацияга сафар давомида Г.Каримованинг ўзи етакчилик қилади. Аммо бир неча йил муқаддам АҚШ фуқароси бўлган турмуш ўртоғи Мансур Мақсудий билан ажрашганидан сўнг Г.Каримова икки фарзандини АҚШ қонунларига зид равишда мамлакатдан олиб чиқиб кетган ва халқаро қидирувга берилган эди.\nБу вазиятда Г.Каримова учун Европа сафари анча хавотирли бўлиши керак эди. Шунга қарамай, Тошкентдан олинган хабарларга кўра, у Парижга учиб кетган.\n“Албатта, фикримча у Парижга боради. Бу тадбир Г.Каримова бошчилигидаги жамғарма учун муҳим сиёсий аҳамиятга эга. Биздаги маълумотларга кўра, у айни вақтда Парижга учиб кетган”, - дейди ўзбекистонлик журналист Сергей Ежков.\nЎзбекистон расмий оммавий ахборот воситаларининг бу ҳақда хабар қилишича, Ўзбекистон маданияти ва санъати форуми жамғармаси мамлакатда кўзга кўринган ва кўрина бошлаган ёш эстрада юлдузлари, санъат арбобларини ўзига жалб қилган. Уларнинг энг етакчилари иштирокидаги гуруҳ 21 март куни Парижнинг дунёга машҳур “Лувр” саройи кўргазмалар залида миллий санъат унсурларини намойиш қилувчи мусиқа, рақс ва модалар шоу дастурини тақдим этади. Шунингдек, 22 март куни Франция Сенатининг “Люксембург” саройида “Ўзбек фотографиясининг 125 йиллиги” номли фотокўргазма ҳам ташкил қилинади.\nАсли ўзбекистонлик ва ҳозир Франциядаги инсон ҳуқуқлари ҳимояси билан шуғулланувчи ташкилот раҳбари Надежда Отаева бу кўргазма бир неча йил муқаддам Белгияда намойиш қилингани ва у Андижон воқеаларига қадар бўлган даврни акс эттирганини айтди.\n“Бу гуруҳ таркибида ижодкорлардан кимлар иштирок этади ва уларнинг бугунги Ўзбекистон ҳақидаги фикрлари аслида қанақа? Мен ва умуман Европада туриб бу сафарни кузатаётган бошқа таҳлилчилар учун бу жуда қизиқ. Лекин, шубҳа йўқки, Ўзбекистон маданият ва санъатининг элитасини ўзига жалб қилган бу гуруҳ Каримов режимининг Ғарбдаги обрўйини ошириш билан шуғулланмоқда”, - дейди Н.Отаева.\nФранцияда туриб Ўзбекистондаги ижтимоий-иқтисодий жараёнларни кузатаётган аксар таҳлилчилар фикрича, “Лувр” саройида томоша уюштирувчи бу гуруҳ сафида Г.Каримова бўлмайди. АҚШ сўровига биноан Интерпол қидирувига берилган Г.Каримовага виза бериш ва уни мамлакатда қўйиш Франция ҳукумати учун анча можароли масала бўлиши тайин.\n“Агар келадиган бўлса, у ҳолда Франция ҳукумати ва ҳуқуқ-тартибот органлари учун анча жиддий масалалар юзага келади. Энг муҳими, Г.Каримованинг вазияти ва унинг мамлакатга ташрифи эҳтимолидан жамоатчилик яхши хабардор. Франциялик журналистлар ва жамоат ташкилотлари вакиллари вазиятни синчковлик билан кузатмоқда”, - дейди Н.Отаева.\nАслида Ўзбекистон президентининг Интерпол қидирувида экани айтиладиган тўнғич қизи Г.Каримова бироз вақт муқаддам Токиога келгани ҳам норасмий манбалар томонидан маълум қилинган эди.\nХабарларга кўра, Г.Каримова Токио расмийлари билан учрашиб, ёпиқ эшиклар ортида музокаралар олиб борган ва гўёки шундан сўнг Япониянинг собиқ бош вазири Жюничиро Коидзуми Ўзбекистонга расмий ташриф билан келган эди.\nШундай экан, Японияга бемуаммо сафар қилган Г.Каримова учун балки энди Ғарб давлатлари эшиклари ҳам очилмоқдами, деган савол туғилади.


Венесуэлада Мадуронинг таниқли компаниядан пул олганига доир маълумотлар ошкор қилинди\nЖаҳон 08:53 / 13.10.2017 3906\nВенесуэла бош прокурори лавозимидан четлаштирилган Луиса Ортега Диас ўз сайтида Odebrecht қурилиш компанияси раҳбарининг кўрсатмаларини эълон қилди. У мамлакатнинг ҳозирги президенти Николас Мадуронинг сайловолди кампанияси аввалида 35 млн доллар олганини айтган.\nГап Уго Чавеснинг ўлимидан сўнг бўлиб ўтган 2013 йилги сайловлар ҳақида бормоқда. Ўшанда, Чавес издоши Мадуро мураккаб курашда мухолифатдан сиёсий рақиби Энрике Каприлесни бир фоиздан кўпроқ фарқ билан ортда қолдирган эди.\nКомпания раҳбари Эузенандо Празереш ди Асеведанинг кўрсатмалари 2016 йил декабрь ойида, унинг Бразилия прокуратурасида расман сўроқ қилинган вақтида ёзиб олинган.\n"Мени Мадуронинг вакили, ўзим бир неча йил таниган венесуэлалик Америко Мата топиб, Мадуро кампаниясига бизнесимидан кўмак беришни сўради. У 50 млн доллар сўради, аммо мен 35 млн доллар тўлашга рози бўлдим", — деган Празереш овозли ёзувда.\nУнинг сўзларига кўра, бунинг эвазига Мадуро ғалаба қозонгудек бўлса, компаниянинг Венесуэладаги лойиҳаларини энг аҳамиятли деб баҳолашда давом этишини сўраган.\n"Жаноб Америко менга кафолат бериб айтдики, агар Мадуро ғалаба қозонса, у Odebrecht лойиҳаларига устунлик беради", — деб қайд этган Празереш. Венесуэладаги Odebrecht лойиҳалари аввалги давлат раҳбари вақтида бошланган эди.\n13:01 / 19.02.2018 14492\n11:15 / 19.02.2018 5228


Ҳаётингизда Яҳованинг қўлини кўряпсизми? | Тадқиқ сони\nТИЛИДА ЎҚИШ аймара албан америка имо-ишора амхар арабча арман ачоли батак (тоба) бауле бенгала бикол бислама болгар бразилия имо-ишора валяйта венгер вьетнам ган грек грузин гуарани гужарати дат деху иврит игбо илоки инглиз индонез исланд исоко испан испан имо-ишора итальян йоруба каннада каталан кечуа (Боливия) кечуа (Имбабура) кикамба кикуйю киньяруанда кирибати кирунди киси колумбия имо-ишора корейс креол (Гаити) крио латиш литва луганда луо майя македон малагаси малайя малаялам маратҳ мексикан имо-ишора михе монгол море ндебеле (Зимбабве) немис неосоломоник непал нидерланд норвег озарбайжон озарбайжон (кирилл ёзувида) олуконзо оромо осетин пангасинан панжоб папьяменто (Аруба) папьяменто (Кюрасао) перу имо-ишора поляк португал румин руньянкоре рус самар-лейте самоа санго сапотек (истмус) себуан сейшель креол серб серб (лотин ёзувида) сидама сингал словак словен сранан-тонго суахили тагал тай тамил телугу тив тиграй тожик ток-писин тотор тувалу тумбука турк туркман туркман (кирилл ёзувида) украин урду фижи фин фин имо-ишора форс француз хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хитой имо-ишора хорват цоцил чех чили имо-ишора читонга (Малави) чичева чияо чуваш шарқий увеа швед шона эстон эфик яван япон япон имо-ишора ўзбекча қирғиз қозоқ\n«Қўриқчи минораси» (тадқиқ сони) | Октябрь 2015\nЭгамиз Ўз қулларига қудратини... кўрсатади. ИШАЁ 66:14\nҚЎШИҚЛАР: 32, 26\nНега айрим кишилар ҳаётида Худонинг қўлини кўра олишади-ю бошқалар эса йўқ?\nБугун ҳам Яҳова бизга бефарқ эмаслигини нима тасдиқламоқда?\nҲаётимизда Аллоҳнинг қўлини аниқроқ кўриш учун нима қилсак бўлади?\n1, 2. Айрим кишилар Худо ҳақида қандай фикрда?\nКЎП инсонлар, улар ва Худо қилаётган ишлар орасида деярли боғлиқлик йўқ деб ўйлашади. Дарҳақиқат, айрим кишилар инсоният бошидан нималар кечаётгани Аллоҳга қизиқ эмаслигига ишонишади. 2013 йил ноябрда шиддатли «Хайян» тайфуни Филиппиннинг марказий қисмини вайрон қилгач, катта шаҳарнинг ҳокими: «Худо бошқа жойда бўлган шекилли»,— деб айтган эди.\n2 Бошқалар эса, Тангри улар қилаётган ишларни кўрмаётгандай йўл тутишади (Ишаё 26:10, 11; 3 Юҳан. 11). Улар, ҳаворий Павлус қуйидагича таъриф берган кишиларга ўхшайди: «Аллоҳ ҳақида аниқ билим олишга ҳожат йўқ, деб ўйлашади». Бундай одамлар «ҳар турли адолатсизлик, бетавфиқлик, тамагирлик, ёмонликка берилишган» (Рим. 1:28, 29).\n3. а) Худо тўғрисида қандай саволларни ўзимизга бериб кўрсак бўлади? б) Муқаддас Китобда Аллоҳнинг «қудрати» баъзан нима билан солиштирилади?\n3 Биз ҳақимизда-чи, нима деса бўлади? Юқорида тилга олинганлардан фарқли ўлароқ, биз Яҳова барча ишларимизни кўриб турганини тушунамиз. Аммо ҳаётимизда Унинг ғамхўрлиги ва қўллаб-қувватлашини ҳис этяпмизми? Бундан ташқари, Исо: «Улар Худони кўришади»,— дея ишора қилган кишилар орасидамизми? (Мат. 5:8). Бу нимани англатишини билиб олишдан аввал келинг, Худонинг қудратини амалда кўрган инсонларнинг ва буни тан олишни истамаган кишиларнинг мисолини Муқаддас Китобдан кўриб чиқайлик. Кейин эса, имон кўзлари ила Яҳованинг қўлини ўз ҳаётимизда қай йўсин аниқ кўришимиз мумкинлигини муҳокама қиламиз. Баъзан, Муқаддас Китобда Аллоҳнинг «қудрати» Унинг қўли билан солиштирилади. Буни ёдда тутган ҳолда, ушбу мақолада Яҳова қудратини хизматчиларига кўмаклашиш ва душманларини мағлуб этиш учун қўллаши ҳақида гап кетади (Қонунлар 26:8 ни ўқинг).\nУЛАР АЛЛОҲНИНГ ҚЎЛИНИ КЎРИШНИ ИСТАШМАГАН\n4. Нега Исроилнинг душманлари Худонинг қудратини кўришдан бош тортишган?\n4 Исроил тарихининг илк йилларида, Худо уларнинг фойдаси учун нималар қилганини кўриш ҳамда эшитиш имконига ўзга халқ вакиллари ҳам эга бўлган. Ўз халқини Мисрдан мўъжизавий тарзда олиб чиққач, Яҳова турли шоҳларни бирин-кетин улар олдида таслим қилган (Ёшуа 9:3, 9, 10). Масалан, эшитган ва кўрган нарсаларига қарамай, Иорданнинг ғарбидаги деярли барча шоҳлар «Ёшуа ва бутун Исроил халқига қарши жанг қилишга тўпландилар» (Ёшуа 9:1, 2). Ҳатто жангни бошлаганидан сўнг ҳам, бу шоҳлар Худонинг қудратини кўришлари мумкин эди. Ўшанда, Яҳованинг йўл-йўриғи билан «қуёш ҳам, ой ҳам қимирламай, халқ ўз душманларидан қасос олмагунча, осмонда тўхтаб тураверди» (Ёшуа 10:13). Бироқ «Яҳова уларнинг [душманларнинг] ўжарлигича қолишига йўл қўйгани учун, улар Исроил ўғиллари билан жанг қилишди» (Ёшуа 11:20, ЯДТ). Исроилнинг рақиблари, Худо Ўз халқи учун жанг қилаётганини ва улар ютқизаётганини тан олишни исташмаган.\n5. Ёвуз шоҳ Ахаб нимани фаҳмлашни хоҳламаган?\n5 Кейинчалик, ёвуз шоҳ Ахабда кўп маротаба Худонинг қўлини кўриш имкони бўлган. Илёс пайғамбар унга: «Мен айтмагунимча, шу йилларда на шудринг тушади, на ёмғир ёғади»,— деб айтган (3 Шоҳ. 17:1). Бу сўзларнинг ортида Яҳова тургани аниқ эди, аммо Ахаб далилларни инкор этган. Вақт ўтгач, Илёс қурбонликни қабул қилишини сўраб Яҳовага ибодат қилганида, осмондан олов тушганини Ахаб кўрган эди. Илёс, Аллоҳ қурғоқчиликка чек қўйишини ошкор этиб, Ахабга қуйидагиларни айттирди: «Аравасини қўшиб жўнасин. Тағин ёмғирда қолиб кетмасин» (3 Шоҳ. 18:22–45). Ахаб содир бўлган барча воқеаларни кўрган бўлса-да, уларда Худонинг қудрати яққол акс этганини фаҳмлашни хоҳламади. Бу ва олдинги мисоллар бизни муҳим бир сабоққа ўргатмоқда — Яҳованинг қўли амалда қандай ҳаракат қилаётганини тушунишимиз керак.\nУЛАР ЯҲОВАНИНГ ҚЎЛИНИ КЎРИШГАН\n6, 7. Ёшуа даврида яшаган айримлар нимани аниқ кўришган?\n6 Бу ёвуз шоҳлардан фарқли равишда, ўша-ўша вазиятда бўлган бошқа кишилар Худонинг қўлини кўришган. Масалан, Ёшуа даврида аксарият элатлар Исроил халқига қарши чиққан бир пайтда, гивонликлар улар билан сулҳ тузишган. Нега энди? Чунки улар шундай дейишган: «Биз сизнинг қулларингизмиз, Эгангиз Худони деб жуда ҳам узоқ бир юртдан келдик. Биз сизнинг Худойингиз ҳақида эшитдик. У Мисрда нима қилганини... эшитдик» (Ёшуа 9:3, 9, 10). Улар, Исроилнинг Раҳнамоси Ҳақ Таоло эканини донолик ила англаб етишган.\n7 Раҳоба ҳам содир бўлган ҳодисаларда Худонинг қўлини кўра олган. Яҳова халқини қай йўсин қутқарганини билгач, Раҳоба иккита исроиллик айғоқчига: «Эгангиз бизнинг юртимизни сизларга берганлигини биламан»,— деган. Бундай йўл тутиш ниҳоятда хавфли эканига қарамай, Яҳова уни ва оиласини ҳимоялашга қодир эканига Раҳоба қаттиқ ишонган (Ёшуа 2:9–13; 4:23, 24).\n8. Қандай қилиб баъзи исроилликлар Худонинг қўлини кўра билишган?\n8 Ёвуз шоҳ Ахабга қараганда, Илёс олов билан ўтказган синовга Яҳова жавоб қайтарганини кўрган баъзи исроилликлар, бу ишларда Унинг қўли борлигини фаҳмлашган. Яҳовадан келган олов қурбонликни ютиб юборганининг шоҳиди бўлган кишилар: «Эгамиз — Худодир»,— дея хитоб қилишган (3 Шоҳ. 18:39). Ҳа, улар тўғри хулосага келишган эди.\n9. Қай йўсин Яҳовани ва Унинг қўлини кўришимиз мумкин?\n9 Юқоридаги ҳам ижобий, ҳам салбий мисоллар, Худони кўриш ёки муайян ишда Унинг қўли борлигини пайқаш нимани англатишини тушунишимизга кўмаклашади. Яҳовани яқиндан билиб олсак, Унинг фазилатларию ишларига шоҳид бўлаётганимиз сабабли, биз ҳам қалб кўзларимиз ила Унинг қўлини кўра оламиз (Эфес. 1:18). Шубҳасизки, ўтмишда ва ҳозир Яҳова Ўз халқини қўллаб-қувватлаётганини яққол кўрган кишиларга ўхшашни истаймиз. Бироқ бизнинг замонимизда, Аллоҳ инсонлар ҳаётида фаол иштирок этаётганининг далиллари борми?\nХУДОНИНГ ҚУДРАТИНИ КЎРСАТУВЧИ БУГУНГИ ДАЛИЛЛАР\n10. Яҳова бугун ҳам инсонларга ёрдам бераётганининг қандай тасдиғи мавжуд? (Очқич оятнинг юқорисидаги расмга қ.)\n10 Яҳова инсонларга ёрдам беришда давом этаётганига ишониш учун беҳисоб сабабларга эгамиз. Одамлар маънавий ёрдам сўраб ибодат қилгани ва уни қай йўсин олгани ҳақидаги воқеаларни қайта-қайта эшитамиз (Заб. 52:3). Филиппиндаги кичик оролда уйма-уй ваъз қилиб юрган Аллан биродаримиз бир аёлни учратибди. Бу аёл бирданига йиғлай бошлабди. Аллан қуйидагиларни айтди: «Айни ўша куни эрталаб бу аёл Яҳовага ибодат қилиб, Шоҳидлар уни топишларини сўрабди. Ўсмир чоғида у билан Муқаддас Китоб тадқиқини ўтказишган экан, лекин турмушга чиқиб, бу оролга кўчиб келгач, Яҳованинг Шоҳидлари билан алоқаси узилиб қолибди. Худо ибодатига шунчалик тез жавоб берганидан, у ҳаяжонини яшириб тура олмасди». Бир йил ичида у ҳаётини Яҳовага бағишлаб сувга чўмди.\nТангри Яҳова Ўз халқига ёрдам бераётганини кўряпсизми? (11–13- хатбошиларига қ.)\n11, 12. а) Яҳова хизматчиларига қандай ёрдам беради? б) Худодан кўмак олган бирон кишининг мисолини келтиринг.\n11 Аллоҳнинг кўпгина хизматчилари порнография томоша қилиш, чекиш ёки гиёҳвандлик каби нопок одатлардан халос бўлишганида, Унинг ёрдамини аниқ ҳис этишган. Айримларнинг айтишича, улар буни ўзлари ташлашга қайта-қайта ҳаракат қилишган, бироқ муваффақиятга эриша олмаган. Аммо Яҳовадан ёрдам излашганида, У «инсонларникидан устун турган кучни» ато этган ва улар заифлигини енга олишган (2 Кор. 4:7; Заб. 36:23, 24).\n12 Яҳова, талайгина хизматчиларига шахсий қийинчиликларини бартараф этишга кўмаклашган. Мисол учун, Эми опамиз Тинч океанидаги кичик оролда Йиғилиш Залини ва тўла вақтли махсус ваъзгўйлар учун уй қуришга тайинланганида, муаммоларга дуч келган. У қуйидагича бўлишди: «Биз кичик бир меҳмонхонада яшардик ва ҳар куни сув босган кўчалардан юриб иш жойига борардик». Шунингдек, у ердаги урф-одатларга кўникишига тўғри келарди, чироқ ва сув тез-тез ўчиб турарди. Эми шуларни қўшиб қўйди: «Энг ёмони, бир сафар бирга ишлайдиган битта опага бақириб юбордим. Уйга ўзимдан хафа бўлиб қайтдим. Қоп-қоронғи хонамга кириб, қалбимни Яҳовага тўкиб-солдим ва ёрдам сўрадим». Чироқ келганида эса, Эми Гилад мактабининг битируви ҳақидаги мақола чоп этилган «Қўриқчи минораси» журналини олиб ўқий бошлабди. Бу мақолада у курашаётган барча муаммолар, яъни янги маданиятга мослашиш, уйни соғиниш, одамлар билан тил топишиш кўриб чиқилган экан. У шундай деди: «Ўша кеча Яҳова менга гапиргандай бўлди. Бу, топшириғимни бажаришни давом эттиришга ундади» (Заб. 43:26, 27; Ишаё 41:10, 13).\n13. «Хушхабарни ҳимоялаш ва қонунийлаштириш» борасида Яҳова Ўз халқини қўллаб-қувватлаётганини нима тасдиқламоқда?\n13 Яҳованинг Шоҳидлари «хушхабарни ҳимоялаш ва қонунийлаштиришда» эришаётган муваффақият, Аллоҳ Ўзининг қудратли қўли ила қўллаб-қувватлаётганининг яна бир тасдиғидир (Филип. 1:7). Айрим ҳукуматлар Худо халқининг фаолиятини бутунлай тўхтатмоқчи. Аммо ортга разм солсак, Яҳованинг Шоҳидлари фақатгина 2000 йилдан буён камида 268 та суд жараёнида, жумладан инсон ҳуқуқлари бўйича Европа судида 24 та ишда ғалаба қозонганидан, ҳеч ким Худонинг қудратига бас кела олмаслигида амин бўламиз (Ишаё 54:17; Ишаё 59:1 ни ўқинг).\n14. Худонинг қўлини ваъзгўйлик иши ҳамда орамиздаги бирликдан қай йўсин кўряпмиз?\n14 Дунё бўйлаб хушхабарни ваъз қилиш иши Худонинг ёрдами билангина амалга оширилмоқда (Мат. 24:14; Ҳавор. 1:8). Бунинг устига, Яҳованинг хизматчилари орасидаги — бу дунё эриша олмаётган — бирлик ва турли халқлардан иборат биродарликни қўшсак, ташқаридаги одамлар: «Чиндан ҳам Аллоҳ сизлар билан экан»,— деб айтаётганининг сабабини тушунамиз (1 Кор. 14:25). Умуман олганда, Худо Ўз халқининг манфаатини кўзлаб иш тутаётганини исботловчи мўл-кўл далиллар мавжуд (Ишаё 66:14 ни ўқинг). Аммо шахсан сиз ҳақингизда нима дейиш мумкин? Ҳаётингизда Яҳованинг қудратини аниқ кўряпсизми?\n15. Гоҳида, ҳаётимизда Худонинг қўлини нега кўрмай қолишимиз мумкинлигини тушунтиринг.\n15 Нима сабабли ҳаётимизда Худонинг қўлини кўрмай қолишимиз мумкин? Масалан, турмуш ташвишлари бизни қамраб олиши ҳеч гап эмас. Бундай дамларда, Яҳова илгари бизга қандай ёрдам берганига эътибор қаратмай қўярмиз. Малика Изабел Илёснинг ҳаётига хавф солганида, пайғамбар у учун Аллоҳ нималар қилганини бир зумда унутиб юборган. Илёс тўғрисида Муқаддас Китобда: «Ўзига ўзи ўлим тилади»,— деб ёзилган (3 Шоҳ. 19:1–4). Илёс ёрдам ва далдани қаердан излаши керак эди? Шубҳасизки, Тангри Яҳовадан (3 Шоҳ. 19:14–18).\n16. Худони кўришда Аюбга қандай тақлид қила оламиз?\n16 Аюб ўз қийинчиликларга шунчалик берилиб кетган эдики, вазиятга Худонинг нуқтаи назари билан қарамай қўйган (Аюб 42:3–6). Аюб каби биз ҳам Худони кўриш учун жон куйдиришимизга тўғри келиши мумкин. Буни қандай қилсак бўлади? Атрофимизда содир бўлаётган нарсалар тўғрисида Муқаддас Китобда ёзилганлар асосида мулоҳаза қилишимиз лозим. Яҳова бизни қай йўсин қўллаб-қувватлаётганини тушунсак, У биз учун янада мавжуд Шахсга айланади. Шунда, Аюб сингари биз ҳам: «Сен ҳақингда бировлардан эшитгандим, аммо энди кўзларим билан Сени кўриб турибман»,— дея оламиз.\nБошқалар Яҳовани кўра олиши учун, У сиздан фойдаланяптими? (17-, 18- хатбошиларига қ.)\n17, 18. а) Яҳованинг қўлини қандай қилиб кўришимиз мумкин? б) Худо бугун ҳам бизга ёрдам бераётганини кўрсатувчи мисол келтиринг.\n17 Хўш, Яҳованинг қўлини қандай қилиб кўришимиз мумкин? Мана бир нечта мисол: Эҳтимол, сиз ҳақиқатни билиб олган йўлни, аниқ Худонинг раҳбарлиги деб қабул қилаётгандирсиз. Ё бўлмаса, жамоат учрашувига келганингизда, дастурнинг қайсидир қисмини эшитиб: «Бу айнан менга керак эди!» — дегандирсиз. Ёки ибодатингизга жавоб олган пайтларингиз бўлгандир. Хизматингизни кенгайтирмоқчи бўлганингизда, Яҳова бу мақсадга эришишингизга қандай ёрдам берганини кўриб, ҳайратда қолгандирсиз. Ёхуд Яҳовага топиниш туфайли ишингизни қолдирганингизда, Унинг: «Сени... асло тарк этмайман»,— деган ваъдаси чин эканида амин бўлгандирсиз (Иброн. 13:5). Хуллас, маънан ҳушёр турсак, Яҳова бизга турли йўллар билан кўмаклашаётганини тушуниб етамиз.\n18 Кениялик Сара бошдан кечирганлари билан бўлишиб, шундай деди: «Мен Муқаддас Китоб тадқиқини ўтказаётган аёл ҳақида ибодат қилдим, чунки у тадқиққа жиддий қарамаётгандай туюларди. Яҳовадан, тадқиқни тўхтатишим керакмикин деб сўрадим. “Омин”,— дейишим билан телефоним жиринглади. Ўша аёл, йиғилишга мен билан бориши мумкинлигини сўраш учун қўнғироқ қилаётган экан. Қалбим эҳтиром ҳиссига тўлди!» Эътиборли бўлиб, сиз ҳам Аллоҳ ҳаётингизга ҳисса қўшаётганини кўришингиз мумкин. Осиёда яшовчи Рона исмли имондошимиз қуйидагиларни айтди: «Яҳованинг йўл-йўриғини фарқлай олиш учун, У қандай ёрдам бераётганини кўришни ўрганиш керак. Бироқ буни қила олганингизда, У сиз билан қанчалик қизиқаётганининг гувоҳи бўлиб, лол қоласиз!»\n19. Худони кўриш учун яна нима қилишимиз даркор?\n19 Исо: «Покдил бўлганлар бахтлидир, негаки улар Худони кўришади»,— деган (Мат. 5:8). Қайси маънода «покдил» бўлишимиз керак? Биз ички дунёмизни тозалаб, ҳар қандай жирканч ишлардан воз кечишимиз даркор (2 Коринфликларга 4:2 ни ўқинг). Маънавийлигимизни мустаҳкамлаб, муносиб хулқ-атворни намоён этганимиз сари, Худони кўраётган кишилар қаторида бўла оламиз. Келгуси мақолада эса, Яҳова ҳаётимизга таъсир қилаётганини янада аниқроқ кўришга имонимиз қандай ёрдам беришини муҳокама қиламиз.\n«ҚЎРИҚЧИ МИНОРАСИ» (ТАДҚИҚ СОНИ) Октябрь 2015


Россия Қирғизистондаги ГЭС мажмуасини халқаро текширувдан ўтказиш учун пул тўлашдан бош тортмоқда\n16:10 / 07.02.2017\n«РусГидро» корхонаси Қирғизистондаги Юқори-Норин ГЭС мажмуасининг халқаро аудити учун пул тўламайди. Бу ҳақда депутат Алмамбет Шикмаматов қирғиз парламентининг конституция қонунчилиги, давлат тузилмаси, суд-ҳуқуқ масалалари бўйича қўмитаси йиғилишида маълум қилди.\nУнинг сўзларига кўра, қирғиз томонидан Россия компаниясини бир неча бор қурилиш ишлари учун маблағларни қайтариш мақсадида халқаро аудит ўтказишга чақирган. Гап 37 миллион АҚШ доллари ҳақида бормоқда.\n«Халқаро текширувни танлаб олиш – Қирғизистон учун муаммо, сабаби аудит ўтказиш бизга керак. Россия бунинг учун пул тўламоқчи эмас. Бироқ комиссия қанча маблағлар талаб этилишини муҳокама қилмаган», - деди Алмамбет Шикмаматов.\nХалқаро компания аудити 1,5-2 миллион доллар атрофида туради.\nДепутат Айнуру Алтибоеванинг таъкидлашича, бу республика учун жуда ҳам катта пулдир. Бундан ташқари, Россия томони аудит натижаларини тан олиши лозим.